Gömrük sistemindən vətəndaş narazılıqları niyə azalmır? GÜNDƏM » Şəfəqə Doğru\nŞəfəqə Doğru » Gündəm » Gömrük sistemindən vətəndaş narazılıqları niyə azalmır? GÜNDƏM\nGömrük sistemindən vətəndaş narazılıqları niyə azalmır? GÜNDƏM\n- Дата: 07-mar-2019, 11:55 - Bölmə: Gündəm / Manşet - Baxış sayı: 171\nPrezident İlham Əliyevin ölkə iqtisadiyyatı və xarici ticarətin inkişafı istiqamətində yürütdüyü siyasətin tərkib hissəsi olaraq, gömrük işinin daha şəffaf və səmərəli şəkildə təşkili, malların və nəqliyyat vasitələrinin təyinat nöqtəsinə asan və sürətli şəkildə çatdırılması və gömrük rəsmiləşdirilməsi ilə bağlı gömrük sistemində həyata keçirilən islahatlar ümumən təqdir olunur və dövlətimizin büdcəsinin zənginləşməsinə əhəmiyyətli töhfələr verir.\nDövlət Gömrük Komitəsinin rəsmiləri çıxış və nitqlərində bəyan edirlər ki, artıq gömrük sistemində nəzarət yox, xidmət mədəniyyəti formalaşdırılıb, bu gün gömrük orqanlarının fəaliyyəti digər aidiyyəti dövlət strukturları ilə sinxronlaşdırılıb və bu da bütün gömrük hüqupozmalarının qarşısının operativ şəkildə alınmasını təmin edir. Bildirirlər ki, başlıca məqsəd idxal-ixrac əməliyyatlarının asanlaşdırılması və sürətləndirilməsi, gömrük əməliyyatlarının şəffaf şəkildə həyata keçirilməsinin təmin olunması, sahibkarlıq mühitinin daha da yaxşılaşdırılmasıdır.Lakin, müşahidələr başqa nəticələr ortaya qoyur. Məsələn, aşkar həqiqətdir ki, həyata keçirilən islahatlar İran - Azərbaycan sərhədində fəaliyyət göstərən Biləsuvar sərhəd-keçid gömrük məntəqəsinə hələ gedib çatmayıb. İllərdir burada baş verən özbaşınmalıqlar əsla səngiməyib.Redaksiyamıza daxil olmuş məlimata görə Biləsuvara gedəndə gömrükxanaya yaxınlaşanda avtomobilləri yolun üstündə şlaqbaum qarşılayır. Heç bir səbəb göstərmədən hərədən 1 manat pul yığırlar. Elə bil şlaqbaumun qaldırılma haqqıdır. Yığılan pullar hara gedir, kimin cibinə axır? - deyən yoxdur!Fərqli olaraq, sərhədin İran tərəfində gömrükxanada heç bir bürokratik əngələ rast gəlməzsən. Müsafirləri üç-üç, beş-beş çox az sürən vacib prosedurlardan keçirib yola salırlar. Heç bir narazılıq, süni maneə olmur. Bizim tərəfdə isə gedəndə də, gələndə də süni şəkildə yaradılmış tıxacdan az qala cəhənnəm əzabı yaşayırsan. Bu, həm də mədəniyyət (oxu: mədəniyyətsizlik - müəllif.) məsələsidir. Mentalitetimizin ən gözəl cəhətlərindən biri kimi bütün dünyaya car çəkib öyündüyümüz qonaqpərvərliyimizdən burda əsər-əlamət belə görünmür.\nBir ilə yaxındır ki, sutkada 24 saatlıq iş rejiminə keçirilsə də, məntəqədə süründürməçiliyin ən yüksək səviyyəsinə ürcah olursan.04.03.2019-cu il tarixdə bu "qıl körpüsü"ndən keçərkən evi üçün aldığı xırda bazarlıq malı oğurlanmış vətəndaşlarımızdan biri redaksiyamıza məlumat verib ki, saat 21:00-dan gecə saat 02:00-a kimi vaxt itirib, yağışda islanıb: "Adamı soyunmağa məcbur edir, üst-başını, geyimini yoxlamaya məruz qoyurlar. Elə bil, insanı incitməkdən zövq alırlar. Gətirilməsinə icazə verilmiş çeşiddə və miqdarda mallara da maneçilik törədirlər. Böyük insan izdihamı sıxlıqla üzləşir. Olur ki, malları buraxırlar, adamın özünü ləngidirlər. Sonra keçib mallarını tapa bilmirsən. Gah itib-batır, gah oğurlanır, gah da başqasınkı ilə qarışıq düşür. Onların bu hərəkətinə etiraz edən başqa bir vətəndaşa isə(Cəlilabad sakini, 65 yaşlı ağsaqqal bir kişiyə) monitorda oturan gömrük əməkdaşı sözün varsa çıxaq çöldə danışaq deyir.Monitora nəzarət edən cavan gömrük əməkdaşı sanki 65 yaşlı kişiyə gücünü nümayiş etdirir.Demək olar ki Biləsuvar sərhəd-keçid gömrük məntəqəsində tam özbaşınalıqdır..."\n...Novruz bayramı yaxınlaşır. Böyük ehtimalla bayram ərəfəsində İran sərhədində yenə sıxlıq müşahidə olunacaq. Xatırladaq ki, düz üç il əvvəl - 2016-cı il martın 4-də İrandan qayıdan Azərbaycan Respublikası vətəndaşı 52 yaşlı Qasımov Elşən Məmmədhəsən oğlu Biləsuvar Gömrük İdarəsinin ərazidəki gömrük keçid məntəqəsində yaranan sıxlıq səbəbindən səhhətində baş vermiş qəfil ağırlaşma nəticəsində dünyasını dəyişmişdi...(mediatv.az)\nAzərbaycan Gürcüstanla sərhəddə yeni post tikir..\nGömrük Komitəsi işdən çıxarılan generallarla..\nAzərbaycana idxal edilən kərə yağı üçün gömrük..\nDövlət qulluğu haqqında qanunvericiliyə..\nRusiyada müəssisədə partlayış baş verib, ölən və..


IDMAN: Bakının Maştağa qəsəbəsində Olimpiya İdman Kompleksinin açılış mərasimində Azərbaycan Respublikasının Prezidenti Heydər Əliyevin nitqi\nBakının Maştağa qəsəbəsində Olimpiya İdman Kompleksinin açılış mərasimində Azərbaycan Respublikasının Prezidenti Heydər Əliyevin nitqi\nTarix: 29.12.2001 | Saat: 15:59:00 | E-mail | Çapa göndər\n- Əziz maştağalılar, sabunçulular!\nSizi bu gün Azərbaycanın, Bakının gözəl guşələrindən biri olan Maştağa qəsəbəsində tikilib başa çatmış böyük, müasir idman kompleksinin açılışı, istifadəyə verilməsi ilə əlaqədar, ürəkdən təbrik edirəm və bütün idmançılara, bütün sabunçululara, bütün maştağalılara cansağlığı, gələcək işlərində yeni-yeni uğurlar arzulayıram.\nSabunçu rayonu ilə, onun bütün qəsəbələri ilə mən 30 ildən çoxdur ki, bilavasitə bağlıyam. Mən o vaxt, Sovetlər İttifaqı zamanı Azərbaycana rəhbərliyə gələndən sonra, SSRİ və Azərbaycan SSR Ali Sovetlərinə deputat seçkilərində Azərbaycanın rəhbəri kimi respublikanın çox bölgələrində deputat seçilməyim haqqında təşəbbüslər irəliyə sürülmüşdü. Mən isə sabunçuluların təşəbbüsünü qəbul edib, onlara razılıq vermişdim və onlar hər seçkilərdə, hətta son dəfə Moskvada işləyərkən, 1984-cü ildə SSRİ Ali Sovetinə seçkilərdə məni SSRİ Ali Sovetinə və Azərbaycan SSR Ali Sovetinə deputat seçmişdilər.\nMən yaxşı bilirəm ki, 1993-cü ildə Azərbaycanda prezident seçkilərində, 1998-ci ildə yeni prezident seçkilərində də sabunçulular, maştağalılar Heydər Əliyevin Azərbaycan Prezidenti seçilməsi üçün səs vermişlər və inanıram ki, 2003-cü ildə də onlar mənim Prezident seçilməyimə səs verəcəklər.\nMən bu xatirələri yenidən dilə gətirərək, onu demək istəyirəm ki, təbiidir, Azərbaycanın Prezidenti kimi mənim üçün Azərbaycanın hər yeri əzizdir. Ancaq görürsünüz ki, məni Sabunçu rayonu ilə, o cümlədən onun bütün bölgələri ilə, Maştağa ilə uzun illik xüsusi əlaqələr, dostluq əlaqələri bağlayıbdır. 1970-ci ildən başlayaraq Sabunçu rayonunda həm sənayenin inkişaf etdirilməsi üçün, həm də abadlıq işləri aparmaq üçün çox işlər görmüşük. Mən bunu məmnuniyyətlə deyə bilərəm.\nİndi Sabunçuda insanların yaşadığı binaların, başqa sənaye müəssisələrinin əksəriyyəti o illərdə yaradılıbdır. Bu gün də imkanlarımız çərçivəsində bunu yaradırıq, gələcəkdə də yaradacağıq. Çox məmnunam ki, bu ənənələr davam edir və onun da ən parlaq təzahürü bu gün burada Maştağa qəsəbəsində açılışına toplaşdığımız çox böyük, nəhəng, müasir idman kompleksidir. Bunun yaranma tarixi qısadır. Amma güman edirəm, sizin üçün də çox maraqlı ola bilər.\nBu ilin mart ayında mən Maştağadan olan deputat Əsmət xanımla qəsəbədəki vəziyyət haqqında söhbət aparırdım və istəyirdim bilim, görüm, nə etmək lazımdır. Təbiidir ki, hər yerin problemləri çoxdur, o cümlədən Maştağanın da problemləri çoxdur. Bunların hamısını bir gündə həll etmək mümkün deyildir. Bizim söhbətimiz əsasında aydın oldu ki, həm Maştağada, həm də ətraf kəndlərdə, Sabunçu rayonunda gənclər çoxdur və onların idmanla, bədən tərbiyəsi ilə məşğul olmaq ehtiyacları var. Həqiqətən, bu, çox əhəmiyyətli fikir olduğuna görə, mən buna diqqət verdim. Sonra Milli Olimpiya Komitəsinin prezidenti İlham Əliyev ilə komitənin işləri haqqında söhbət edərkən, ona söylədim ki, belə bir təklif var - Maştağada gənclərin idmanla məşğul olması üçün hansısa tədbir görmək lazımdır. Fikirləşin, görün nə edə bilərsiniz. O, dərhal bu sözlərə öz rəyini bildirdi. Qısa zamandan sonra mənə bildirdi ki, onlar, yəni Milli Olimpiya Komitəsi, Olimpiya Komitəsinin sədri kimi şəxsən o, qərar qəbul etdilər ki, Maştağada böyük bir idman kompleksi tikilsin. Mən buna sevindim və təbiidir ki, təşəkkür etdim. Ona dedim ki, arzu edirəm, bunu tezliklə edəsiniz. Yaxşı olar ki, bu ildə olsun.\nAmma doğrusu, mən inanmırdım ki, bu qısa müddətdə belə böyük bir kompleksi tikmək mümkün ola bilər. Çünki burada böyük salon var, onun arxasında idmançılar üçün həm müxtəlif xidmət otaqları və idmanın başqa növləri ilə məşğul olmaq üçün yerlər var. Bu gün biz gəzdik, baxdıq, gördük, həm tennis üçün, həm mini futbol üçün, həm basketbol üçün, həm də başqa oyunlar üçün ən müasir səviyyədə nə qədər gözəl meydançalar tikilibdir və ətrafında böyük bir park yaranıbdır. Demək, bu kompleks təkcə bu binadan ibarət deyil, böyük bir ərazini əhatə edir. Mən bu gün bunu gəlib görəndə heyran oldum ki, qısa bir zamanda Maştağada belə bir gözəl kompleks yaranıbdır.\nMən hesab edirəm ki, Milli Olimpiya Komitəsi və onun prezidenti İlham Əliyev bu addımı ilə maştağalılara, ümumiyyətlə, sabunçululara böyük yeni il hədiyyəsi veribdir. Güman edirəm, bu hədiyyədən onlar səmərəli istifadə edəcəklər.\nBiz bu gün bir daha əmin oluruq ki, Azərbaycanın gəncləri son illər çox inkişaf edirlər. Həm təhsil sahəsində özlərini göstərirlər, həm istehsalatda, həm də müxtəlif iş növlərində özlərini göstərirlər. O cümlədən harada işləyib-işləməməsindən asılı olmayaraq, hansı peşə ilə məşğul olub-olmamasından asılı olmayaraq, bədən tərbiyəsi və idmanla məşğul olmağın hər adam üçün zəruriliyini anlayaraq, özlərini bu sahədə də çox gözəl göstərirlər.\nSon illərdə, Milli Olimpiya Komitəsinin fəaliyyətində yeni bir mərhələ başlanandan sonra Azərbaycanda bədən tərbiyəsi, idman sürətlə inkişaf etməyə başlayıbdır. Biz bunun şahidiyik və xüsusən Azərbaycan idmançılarının 2000-ci ildə Sidney Olimpiya oyunlarındakı böyük qələbəsindən sonra Azərbaycanda gənclər, idmançılar içərisində, ümumiyyətlə, cəmiyyətimizdə böyük bir ruh yüksəkliyi yarandı, idman, bədən tərbiyəsi təkcə gənclərimizin yox, bütün cəmiyyətin diqqət mərkəzinə çevrildi. Gənclər idmanla, bədən tərbiyəsi ilə getdikcə daha çox məşğul oldular və beləliklə də, yeni-yeni nailiyyətlər əldə etdilər.\nBurada İlham Əliyev artıq dedi ki, qısa müddətdə beynəlxalq yarışlarda nə qədər medallar əldə olunubdur. Bu, təbiidir ki, hər bir medal qazanan gəncin Azərbaycan qarşısında, öz milləti qarşısında xidmətidir. Eyni zamanda, bizim xalqımızın, millətimizin, müstəqil Azərbaycanın dünya miqyasında öz ölkəsini nümayiş etdirmək üçün çox gözəl bir vasitədir.\nBeləliklə, idman, bədən tərbiyəsi müstəqil Azərbaycanın həyatında dövlət qayğısı ilə əhatə olunaraq, eyni zamanda, həm gənclər üçün, həm də bütün cəmiyyətimiz üçün zəruri bir sahəyə çevrilibdir. Güman edirəm ki, bu dönüş, yəni bu hadisə gələcək üçün çox gözəl əsasdır və bizim millətimizin, xalqımızın fiziki sağlamlığı üçün, təkcə fiziki sağlamlığı deyil, zehni sağlamlığı üçün, sağlam gənc nəsil yetirməsi üçün çox gözəl əsasdır və biz hamımız bu sahəni bundan sonra daha da inkişaf etdirməliyik.\nƏmin ola bilərsiniz ki, Azərbaycanın dövləti, bütün hakimiyyət orqanları idmana, bədən tərbiyəsinə bundan sonra da yüksək qayğı göstərəcəklər. Mən inanıram ki, Azərbaycan Milli Olimpiya Komitəsi indiyə qədər əldə etdiyi nailiyyətlərdən ruhlanaraq bundan sonra da daha fədakarcasına çalışacaqdır. Azərbaycanda idmanın, bədən tərbiyəsinin geniş yayılması, inkişaf etməsi üçün yeni addımlar atacaqdır. Azərbaycanın İdman, Gənclər və Turizm Nazirliyi ilə birlikdə yeni tədbirlər həyata keçirəcəkdir və bizim gənclərimiz ilbəil daha da sağlam, fiziki cəhətdən daha da möhkəm, daha da cəsarətli, daha da ağıllı olacaqlar.\nBiz idmanın, bədən tərbiyəsinin kütləviliyini təmin etməliyik. Olimpiya Komitəsi, Gənclər, İdman və Turizm Nazirliyi bu sahədə çox iş görürlər. Ancaq hələ çox işlər də görülməlidir. Bu, təkcə onların vəzifəsi deyil, bu bizim hamımızın vəzifəmizdir. Bu, bütün hakimiyyət orqanlarının vəzifəsidir. Amma təkcə onların da yox, cəmiyyətin vəzifəsidir. Vətənini sevən hər bir vətəndaşın vəzifəsidir. Bu işdə təkcə dövlət vəsaitindən istifadə etmək, yaxud Milli Olimpiya Komitəsinin imkanlarından istifadə etmək yetərli deyildir. Gərək, bütün başqa imkanlardan da istifadə olunsun. Belə imkanlar isə çoxdur.\nMəsələn, müstəqillik əldə olunandan, biz hüquqi, demokratik, dünyəvi dövlət quruculuğuna, bazar iqtisadiyyatına keçəndən sonra Azərbaycanda çox iş adamları meydana çıxıblar. Onlar işlər görürlər. Onların içərisində çoxlu xeyriyyəçilər var və onlar da çoxlu işlər görürlər. Bunların hamısını müsbət qiymətləndirmək lazımdır.\nMüstəqilliyimizin ilk illərində, Azərbaycanda din azadlığı veriləndən sonra xeyriyyəçilərin bir hissəsi məscidlərin tikilməsi ilə məşğul oldular və çox faydalı işlər gördülər. Məscid tikdilər, xalqa xidmət etdilər və beləliklə, öz adlarını da məscidin üzərinə yazdılar ki, bu məscidi filan xeyriyyəçi tikibdir. Bu, çox gözəldir. İndi Azərbaycanda yetərli qədər məscid var. Mənə belə gəlir ki, bundan artığına ehtiyac yoxdur. Amma gənclər üçün idman komplekslərinə, yaxud məktəblərə ehtiyac olduqca çoxdur. Bizim gənclərin hamısı oxumalıdır. Məktəblərimiz var, amma biz indi dövlət vəsaitinə məktəb tikintisi ilə istənilən səviyyədə məşğul ola bilmirik. Demək, əgər bu xeyriyyəçilər öz vəsaitlərini, xeyriyyəçiliklərini məktəb tikintisinə yönəltsələr, yaxud müxtəlif qəsəbələrdə, kəndlərdə, rayonlarda idman müəssisələri, idman kompleksləri, idman salonları, idman meydançaları yaratsalar, - hökm deyil ki, belə böyük, möhtəşəm olsun, - bu bizim millətimiz üçün çox xeyirli olacaqdır, gənclərin idmanla, bədən tərbiyəsi ilə məşğul olması üçün şərait yaradacaqdır. Bunlar hamısı Azərbaycan gəncliyinin gələcəyinə gözəl təminat verəcəkdir.\nBax, bunları sizin diqqətinizə və bütün Azərbaycan ictimaiyyətinə çatdıraraq, mən istəyirəm ki, bizim iş adamlarını, xeyriyyəçiləri indi bu sahəyə cəlb edək. Sizi əmin edirəm ki, hər bir xeyriyyəçi, hər bir iş adamı haradasa bir idman kompleksi, yaxud salonu, bir məktəb tikərsə, haradasa gənclər üçün yeni bir əyləncə yeri, yaxud təhsil almaq üçün imkanlar yaradarsa, onların işi qiymətləndiriləcək, adları tarixə düşəcək və onlar xeyriyyəçi kimi daha da yüksək dəyərləndiriləcəklər.\nGüman edirəm ki, bu idman kompleksindən təkcə Maştağa qəsəbəsinin gəncləri yox, Sabunçu rayonunun başqa yerlərindən olan gənclər də səmərəli istifadə edəcəklər. Milli Olimpiya Komitəsi bir il bundan öncə Bakı şəhərində gözəl bir kompleks yaratdı və hamımız onun açılışında iştirak etdik. Çox sevindik ki, şəhərdə yeni bir kompleks yaranıbdır. Amma Maştağada tikilmiş və bu gün istifadəyə verilən kompleks şəhərdə olan kompleksdən qat-qat genişdir və ətrafında olan meydançalarla daha da gözəldir. Deməli, Milli Olimpiya Komitəsi get-gedə öz fəaliyyətini genişləndirir. Amma eyni zamanda maştağalılar da, sabunçulular da indi çox böyük hədiyyə alıblar, böyük sərvət alıblar və mən arzu edərdim ki, gənclər bu kompleksdən səmərəli istifadə etsinlər, idmanla, bədən tərbiyəsi ilə məşğul olsunlar. Bu onları daha da sağlam edəcəkdir və başqa xoşagəlməz vərdişlərdən uzaqlaşdıracaqdır.\nBiz istəyirik ki, gənclərimiz spirtli içkilər içməsinlər, siqaret çəkməsinlər. Biz mübarizə aparırıq ki, ümumiyyətlə, gənclərimiz, insanlarımız tərəfindən narkotik maddələrin istifadə olunması tamamilə aradan götürülsün. Biz bunu istəyirik, bunu arzu edirik. Biz bu mübarizəni aparırıq. Lakin əgər biz deyiriksə ki, gənc siqaret çəkməsin, spirtli içki içməsin, narkotiklərə yaxın düşməsin, bəs, bunun əvəzində onlara nə veririk? Biz onlara bunun əvəzində idmanla, bədən tərbiyəsi ilə məşğul olmaq məsləhəti veririk. Onlara təhsil almaq, məktəblərdə yaxşı oxumaq məsləhəti veririk. Buna görə də bax, bu cür komplekslər tikərək, öz arzularımızın, istəklərimizin yerinə yetirilməsi üçün şərait yaradırıq.\nBu iş Milli Olimpiya Komitəsi tərəfindən davam etdirilir. İlham Əliyev burada bəyan etdi ki, Azərbaycanın bir neçə bölgəsində belə komplekslər tikilir və güman edirəm, bundan sonra da tikiləcəkdir. Ancaq mən hesab edirəm ki, bu, təkcə Olimpiya Komitəsinin işi olmamalıdır. Bu, ümumxalq işi olmalıdır, ümummillət işi olmalıdır. Hər kəs və hər təşkilat, hər imkanlı insan gərək bu işə öz töhfəsini versin.\nQarşıda Afina Olimpiya Oyunları durur. Ona az qalır, çox qalmır. Azərbaycan idmançıları Sidney Olimpiya Oyunlarında əldə etdikləri nailiyyətləri gərək nəinki təsdiq etsinlər, hətta onlardan da yüksək uğurlar əldə etsinlər. Bunun üçün bütün imkanlar var. Bizim Milli Olimpiya Komitəsi çox işlər görür və yaxşı nailiyyətlər əldə olunubdur. Bu istiqamətdə işləri bundan sonra daha sürətlə aparmaq lazımdır və gənclər bu işlərdə iştirak etməlidirlər. İdmançılar öz imkanlarını nümayiş etdirməlidirlər.\nMən şübhə etmirəm, hələ bizim tanımadığımız gənclər var ki, onlar idman sahəsində çox yüksək keyfiyyətlərə malikdilər və yüksək nailiyyətlər əldə edə bilərlər. Onları tapmaq, öz istedadlarını göstərmək üçün imkanlar yaratmaq və beləliklə, Olimpiya oyunlarına geniş hazırlığa başlamaq lazımdır.\nMən inanıram ki, müstəqil Azərbaycanda, cəmiyyətimizdə sağlam həyat tərzi get-gedə özünə üstün yer tutur. Bizim cəmiyyətimizdə sağlam həyat tərzi əsas amillərdən biridir. Sağlam həyat tərzi təkcə gənclər üçün deyil, hər bir insan üçün vacibdir. Bu, insanın şəxsi sağlamlığıdır, onun ailəsinin sağlamlığıdır. Bu, hər bir insanın ömrünün uzadılmasıdır, hər bir insanın nəslinin sağlam olmasıdır. Sağlam həyat tərzi də insanlarda gənclikdən başlayır. Əgər biz gənclərin hamısını sağlam həyat tərzinə yönəldə, onları fiziki və əqli cəhətdən sağlam böyüdə bilsək, onda cəmiyyətimizdə də sağlam həyat tərzi hökm sürəcək və müstəqil Azərbaycanın gələcəyini təmin edən insanlar daha da sağlam, daha da güclü olacaqlar.\nHesab edirəm, biz Milli Olimpiya Komitəsinə və onun prezidenti İlham Əliyevə bu kompleksə görə təşəkkür etməliyik, onları bu nailiyyətlərinə görə təbrik etməliyik. Bununla yanaşı, arzu etməliyik ki, verilən sözlər yerinə yetirilsin, bu iş davam etdirilsin. Eyni zamanda mən bir daha əmin olduğumu bildirmək istəyirəm ki, Azərbaycanın gəncləri bu hadisələrdən fərəhlənərək, ruhlanaraq, idmanla daha da yaxından məşğul olacaqlar.\nMən sizi bu hadisə münasibəti ilə bir daha təbrik edirəm. Sizi, Azərbaycanın idmançılarını, Bakı şəhərinin vətəndaşlarını, Maştağa qəsəbəsinin sakinlərinin hamısını qarşıdan gələn yeni il münasibəti ilə ürəkdən təbrik edirəm, hamınıza cansağlığı və 2002-ci ildə yeni-yeni uğurlar arzu edirəm. Sağ olun.\nXəbər 2437 dəfə oxundu


DOSTLUĞU NECƏ MÖHKƏMLƏNDİRMƏK OLAR? | islamic mənbələri\nİmam Əli (ə) buyurur: “Dostluğunuzu hər yerdə və hər bir halda qoruyun. Hər bir halda dost və rəfiqinizə kömək edin. Harada olsa, onun kölgəsi olun”.\nİnsan fitri hisslərinə görə dosta ehtiyac duyur. Bu sifət insanın təbii ehtiyaclarına cavab verər. Onu tənhalıqdan qurtarar. İnsan dostunun sayəsində kamala və ya süquta çatar. Dostlar nəinki bir-biri ilə ünsiyyət bağlayar, bir-birinin sevincinə və qəminə şərik olarlar. Onun əqidəsinə, rəftarına təsir qoyar. İnsan qabiliyyətlərini çiçəklənməsinə səbəb olar. Dost insan ruhuna təsir qoyar. Həzrət Peyğəmbər (s) buyurur: “Saleh insanın yoldaş olmaq hekayəsi ətir satanın məsəlinə bənzəyir ki, əgər öz ətrindən səni bəhrələndirməsə, onun xoş iyini sənə ötürər. Pis yoldaşın hekayəsi dəmirçinin məsələ kimidir ki, əgər atəş səni yandırmasa, pis iyini sənə ötürər”.\nİmam Əli (ə) buyurur: “Yaxşı insanla yoldaş olmaq yaxşılıq gətirər. Necə ki, külək xoş iyin yanından keçən zaman o xoş iyi özü ilə gətirər. Pislərlə yoldaş olmaq pis iy gətirər. Necə ki, külək pis iyin yanından keçər, o pis iyi özü ilə gətirər”.\nSaleh insanlarla dost olmaq bahar mehinə bənzəyir ki, canlandırar. Nadanla dost olmaq payız yanğını kimidir ki, qurudar və məhvedəndir.\nİmam Əli (ə) Haris Həmədaniyə tövsiyə verən zaman buyurur: “O kəsin ki, rəyi süst və işləri bəyənilməyəndir – onunla yoldaş olmaqdan çəkin. Fasiqlərlə yoldaş olmaqdan çəkin ki, şər şərə qoşular”.\nİnsan cavan olan zaman dostluğun təsiri və əhəmiyyəti daha çox olur. Əgər cavanın dostları yaxşı dostlardırsa, onu düz yola hidayət edər. Ancaq əgər fasiqdirlərsə, cavan hətta valideynlərinə qarşı çıxa bilər. Ona görə də valideyn övladının dostlarına nəzarət etməlidir.\nBəzən qəm-qüssə cavanın varlığını bürüyür və belə olan zaman dosta ehtyac duyur. Onları özü üçün həmsöhbət hesab edir. Bu yolda valideyn onu düz istiqamətə yönləndirməlidir. Çünki pis yoldaşın təhlükəsi cavan vaxtı yetkinlik çağından daha çox olur. Cavan hisləri ilə dost seçər, ancaq yetkin insan ağılına görə.\nDostluğu möhkəmləndirməyin yolları:\nSəmimiyyət. Bir dostun riayət etməli olduğu məsələlərdən biri səmimiyyətdir. Həmçinin dost olduğun insanın düşməni ilə dost olmamalısan, çünki bu zaman aranızda səmimiyyət qalmaz.\nXeyirxahlıq. Həyatın bütün səhnələrindəki kimi, bir insanla dost olmaq istəyən zaman gərək xeyirxah olaq. Ona çətinliklərində yardım edək. Eyblərini ona deyək ki, düzəltsin. Yaxşı bir iş görən zaman onu səmimi qəlbdən təbrik edək. İmam Əli (ə) buyurur: “Xalis nəsihətini dostuna peşkeş et. İstər xeyir işdə olsun, istəsə də şər. Hər bir halda onun yar və yavəri ol!”.\nDostluğun davamlı olması. Şübhəsiz hər birimizin müxtəlif porblemlərimiz vardır. Onu aradan qaldırmaq üçün köməyə ehtiyacımız vardır. İmam Əli (ə) buyurur: “Hər yerdə və hər bir halda dostluğunu qoru. Hər bir halda dostuna kömək et. Harada olsan, onun kölgəsi ol!”.\nİntiqamdan uzaq olmaq. Nə zaman dostunuz sizinlə pis rəftar edirsə, İmam Əli (ə) buyurur: “Əgər dostunuzdan səhv iş görsəniz, çirkin işə düçar olubsa, tez intiqam almağa çalışmayın. Qarşı durmayın. Hətta əgər dostunuz üzünüzə və başınıza torpaq töksə belə, yenə də intiqam almağa çalışmayın”.\nDostluğumuzun qədrini bilək və elə insanlarla dost olaq ki, onlardan elm baxımından bəhrələnə bilək.


Övladını itirən ana: Oğlumun döyüş yoldaşına hələ də zəng vururam... - Meydan.TV\nBaşlıq: Mətləb Əkbərov və Ülvi Mirzəyev\nDostlardan biri Füzuli, digəri Cəbrayıl uğrunda gedən döyüşlərdə həyatını itirib\nSiyəzəndə şəhər mərkəzindən çox da uzaq olmayan Yenikəndə Qarabağ döyüşlərində həlak olan iki nəfərin tabutu gətirilib. Mətləb Əkbərov və Ülvi Mirzəyev sinif yoldaşı olub, 11 il birlikdə oxuyub.\n“Ermənilərdən binokl götürmüşdü”\nMətləb əsgərlik borcunu başa vurandan sonra elə xidmət çəkdiyi hərbi hissədə işləyib. Yenikəndin 19 yaşlı sakini sentyabrın 27-də döyüşlərə yollanıb. Axırıncı dəfə anası ilə oktyabrın 7-də telefonla danışıb. Bundan iki gün sonra kəndə ölüm xəbəri yayılıb.\nMətləbin anası İradə Əkbərova danışır: “Hər gün zəng eləyirdi. Elə gün olurdu ki, üç dəfə danışırdıq. Sonra dedi ki, bir həftə zəng eləyə bilməyəcəm. Məncə, bəhanə eləyirdi, döyüşə gedirdilər. Dedi ki, telefonları “zaryadka”ya qoya bilmirlər, maşınlar çox uzaqlaşıb. İki gün zəng gözlədim, ölüm xəbəri gəldi. Qonşuda idim, eşidəndə yıxıldım...”\nAta Zülfüqar Əkbərov deyir ki, kəndə oğlunun sinif yoldaşı Ülvi Mirzəyevin tabutu gətiriləndən sonra yuxusu ərşə çəkilib, daha yata bilməyib: “Sentyabrın 1-i beşgünlük məzuniyyətə gəlmişdi. Axırıncı dəfə onda gördük. Eyni operatorun nömrələrini işlətdiklərinə görə, daha çox anası ilə danışırdı. Yeni alınan yerlərdən xəbər verirdi. Ermənilərdən bir binokl götürmüşdü, pulemyotunun üstünə taxmışdı. Mənə deyirdi ki, qorxmayın, irəli gedəcəyik”.\nİradə xanım danışır ki, oğlunun ölümündən əvvəl pis yuxu görüb, bundan sonra narahatlığı xeyli artıb: “Yuxuda evdə məclis verirdik. Heç kim gəlməmişdi. Heyvan kəsmişdik, ortalıqda qalmışdı. Əti aparıb satmışdılar, amma pulunu gətirməmişdilər. Sonra gördüm ki, oğlumun başı əzilib, aparırlar”.\n“Tabutu açdırmağa israr eləmədim”\nZülfüqar Əkbərov deyir ki, oğluna həmişə çox güvənib. Arıq olsa da, heç nədən qorxmazmış:\n“Onu yaxşı tanıyırdım, bilirdim ki, nə qədər çətinlik də olsa, əzilsə də, hətta yaralansa da, dilə gətirməz. Atayam, əsgərlikdən sonra dedim ki, qayıt gəl. Dedi, yox, hərbidə qalmaq istəyirəm”.\nAiləyə Mətləb Əkbərovun Füzulidə həlak olduğu bildirilib. Qarabağ döyüşlərinin iştirakçısı oktyabrın 9-da dəfn olunub. Meyit valideynlərə göstərilməyib. Hiss olunur ki, İradə xanımda şübhələr var. Ata isə deyir ki, ona şəkillər göstəriblər: “Qəlpə sağ qaşından girərək beynini sıradan çıxarıb. Şəkildə özüm də gördüm. Tabutu açdırmağa israr eləmədim. Dedim, xəsarəti böyük olar, qohum-əqrəba hamısı sarsılar. İnsanlara daha pis təsir eləyə bilərdi”.\nİradə Əkbərova və Zülfüqar Əkbərov\n“Kaş axırıncı ölən mənim oğlum olsun”\nİradə xanım yenə fotodan söz salır. Zülfüqar Əkbərov həyat yoldaşının həmin şəkilləri görməsini istəmir. Mətləbin bacısı Nahidə Məmmədova söhbəti dəyişir. O, qardaşının gözəl rəqs etdiyini xatırlayır: “Həmişə şən olurdu. Heç kimin xətrinə dəymək istəməzdi. Onun tabutunu gətirəndə atam həyətdə dedi ki, kaş, sonuncu ölən mənim oğlum olsun...”\nAiləyə həlak olmuş hərbi qulluqçuya görə birdəfəlik ödəmə kimi 11 min manat verilib. Bundan başqa, dəfn xərcləri üçün 3 min ayrılıb. Heydər Əliyev Fondundan da 10 min manat gətiriblər.\n“Nəyə qol çəkdiyimə heç baxmadım da. Bir dəfə götürüb saymamışam. Oğlum olmayandan sonra o pulu neyləyirəm?! Bu dəqiqə kim gəlib desə ki, oğlun sağdı, döyüşdədi, bütün pulları qaytararam”, - ata danışır.\nAilə dünən döyüş bölgəsindən sentyabrda çəkilmiş bir video əldə edib. Burada Mətləb də gözə dəyir, əl eləyir...\n“Bəlkə də, birlikdə həlak olublar”\nÜlvinin anası Südabə Mirzəyevanı isə qohumların evində tapırıq. Onu tək qoymamaq qərarına gəliblər. Qadının ağlamaqdan heyi qalmayıb, çox çətinliklə danışır: “Tabutunu oktyabrın 6-da gətirdilər. Beş ay əvvəl hərbi xidmətdən gəlmişdi. Ehtiyatda olan hərbi qulluqçu kimi aparılmışdı. Ayın 5-i qardaşımın oğlu ilə danışıb. Demişdi ki, anam işdən gələndə mənə zəng eləsin. Gəlib zəng vurdum, telefona cavab verən olmadı”.\nSüdabə xanma oğlunun Cəbrayılda həlak olduğunu deyiblər. Ülvi telefon danışıqları zamanı döyüş yerləri barədə heç nə demirmiş: “Elə rahat idim ki... Çətin şəraitdə hərbi xidmət keçmişdi, ermənilərlə ilyarım üzbəüz dayanmışdı. Heç qorxmaq yox idi onda. Mənim narahatlığıma səbəb olacaq nəyisə dilinə gətirməzdi”.\nÜlvi evə döyüş yoldaşının telefonu ilə zəng vururmuş. Həmin gündən o mobil nömrəyə də zəng çatmır.\n“Oğlumun döyüş yoldaşına hələ də zəng vururam. Soruşurlar ki, niyə zəng vurursan? Deyirəm, o da mənim balam. Bilmirəm, həyatdadı, ya yox. Bəlkə də, birlikdə həlak olublar. Dünən də zəng vurdum, zəng çatmırdı”, - Südabə xanım danışır.\nÜlvinin anası Mətləblə necə möhkəm dostluq etdiklərini xatırlayır. Oğluna görə verilən pula heç gözünün ucu ilə də baxmayıb. Südabə xanım çox danışa bilmir, söhbəti saxlamalı oluruq. Təkcə onu deyir ki, indi daha ona heç nə təsəlli ola bilməz...\nZülfüqar Əkbərov: Atayam, əsgərlikdən sonra dedim ki, qayıt gəl.\nКороткие линки: http://mtv.re/uo863m


Bu yaxınlarda aprel şəhidi, əfsanəvi kəşfiyyatçı, polkovnik-leytenant Raquf Orucovla bağlı maraqlı bir söhbətdə iştirak eləmək şərəfinə nail oldum.\nVaxtıyla Murovdakı kəşfiyyat xidmətində onun rəisi olmuş, kapitan Fərşidov edirdi bu söhbəti. Deyirdi, Orucov çox dəyərli bir zabit idi. Bunu hamı bilirdi və bunu hamı bilə-bilə Raquf Orucov iki il taqım, beş il bölük komandiri olaraq qaldı. Bu, dünya praktikasında görünməmiş hadisə idi. Onun əlinə su tökməyə layiq olmayanlar başının üstündən polkovnik rütbəsinə, qərargah rəisi vəzifəsinə qədər yüksəlmişdilər.\nKapitan söyləyirdi: Raqufa layiq olduğu rütbəni verərək onu daha yüksək vəzifəyə təyin etmək heç kimin ağlına gəlmirdi, lakin ona böyük rəğbət və ehtiram vardı. Ən çətin işləri onun bir sözü, bir zəngi ilə yerinə yetirirdilər. Çünki təmiz, təmənnasız, ləyaqətli zabit olduğunu bilirdilər.\nTəsadüfi deyil ki, Raquf Orucova “Sənin yanından yel olub keçə bilməyənlər on il bundan əvvəl polkovnik rütbəsi alıb və hər şeyləri var” - deyiləndə gülümsünər, “Rütbəylə deyil, onların heç birinin mənim qədər hörməti yoxdur” - cavabını verərdi. Elə buna görə, zərrə qədər də həvəsdən düşmədən öz təmiz yaşamına davam edirdi. Əgər o, özünün üstün cəhətlərinə hörməti görməsəydi xidmət etdiyi 25 il ərzində tezliklə yorular, usanar, öz ucalığından zərrə-zərrə aşağı düşərdi.\nMən yazıma başlamaq üçün başqa misal da çəkə bilərdim. Özüm qəsdən ordunu və ordunun ən mürəkkəb, çətin sahəsi olan kəşfiyyatı seçdim. Burda söhbət ölüm-dirim söhbətidir və belə ağır şərtlər altında da insanın təmiz qalması, üstəlik bu təmizliyə, bu ləyaqətə ən azı sözdə yüksək hörmət görməsi unikal nümunədir.\nTəmiz və ləyaqətli insanlara münasibət iki cürdür.\nBirincilər, özündə olmayan bu üstün keyfiyyətlərə gizli bir həsəd hissiylə baxır, bu keyfiyyətlərə malik olan insana hörmətlə yanaşmağı özünə borc bilir.\nİkincilər, təmiz və ləyaqətli insanların fonunda pis göründüklərinə görə onlara nifrət edir, ciddi-cəhdlə öz səviyyələrinə endirib relyef narahatlığını aradan qaldırmağa çalışırlar.\nBirincilər adi, normal insan, ikincilər təhlükəli varlıqlardır.\nTəmizliyə və ləyaqətə sayğı hissini itirən insan mənəvi cəhətdən rəhmətə getmişdir.\nTəmizliyə və ləyaqətə sayğı hissini itirməyən insan, insan olaraq qalmışdır.\nAmerikalıların məşhur “Qadın ətri” filmində təqaüdə çıxmış kor polkovnik pul müqabilində ona bir həftə baxmağa gələn gənc tələbə ilə gözlənilməz səfərə çıxır və səfər zamanı bəlli olur ki, gənc tələbənin oxuduğu Ali Siyasi Universitetində çox ciddi problemi çıxıb. O, ən yaxın dostu ilə birlikdə universitetin rektorunu hansısa ictimai tədbirdə bütün müəllim-tələbə heyəti qarşısında üstünə rəngli məhlul tökərək rüsvay edən gəncləri təsadüfən görüb. İndi ondan və dostundan bu qurğunu quranların adını söyləməsi tələb olunur, gənc tələbə isə satqınlıq etməyi özünə sığışdırmır. Davamlı zəng edib onun valideynlərini bir həftə sonrakı toplantıya çağırırlar. Gənc tələbə rektoru rüsvay edən gənclərin kim olduğunu söyləməsə, universitetdən qovulacaqdır.\nBu aqibət hadisəyə şahid olan o biri tələbəni də gözləyir. Lakin o, varlı ailədəndir və ehtimal ki, atası işə qarışıb vəziyyəti nizama salacaq. Bizim qəhrəmanımızsa əlacsızdır, valideynləri uzaqdadır, toplantıya qatılıb ona kömək etmək imkanları yoxdur.\nBöyük italyan aktyoru Al Paçinonun canlandırdığı kor polkovnik məsələdən xəbər tutan kimi dostunun gənc tələbəni satacağını söyləyir. Tələbə inanmır. Çünki bu barədə danışmamaq üçün bir-birinə söz veriblər.\nBir həftə sonra qurulan məhkəmədə polkovnik deyən olur; vəzifəli atasının müşayiəti ilə iclasa gələn dostu ayağa qalxaraq gördüklərinin hamısını danışır, uşaqların adını bir-bir çəkir, vəziyyət daha da mürəkkəbləşir.\nGənc tələbə vurnuxur, şahidi olduqlarını etiraf etmək üçün cəhd edir, ancaq bacarmır. O, yalnız bu cümlələri deyə bilir: Mənim gözlərim zəifdir, uzağı yaxşı seçmirəm, ola bilsin belə bir hadisə olub, lakin mən görməmişəm.\nDünyanın ən böyük və güclü ölkəsinin Ali Siyasət Universiteti sizə zarafat gəlməsin. Burda kimi aldada bilərsən?\nGənc tələbənin həyatını məhv edəcək qərarın verilməsinə saniyələr qalmış kor polkovnik gözlənilmədən iclas zalına daxil olur, özünü müttəhim kürsüsündə əyləşən tələbənin qohumu kimi təqdim edib çıxış uşun icazə istəyir. Ona söz verirlər və hər şey bundan sonra başlayır.\nPolkovnik təntənəli bir nitq söyləyib, universitet rəhbərliyinə gözəl bir sual ünvanlayır: Siz gələcəyin siyasətçisini yetişdirirsiniz və indidən, yaşının ən gözəl çağında onu şərəfsizlik etməyə məcbur edirsiniz? Bu nə deməkdir? Sizin Amerika ilə nə düşmənçiliyiniz var? Gənc tələbə təsadüfən gördüyü hadisənin iştirakçılarının adını söyləməyi özünə sığışdırmır. Bunun adı ləyaqətdir, cənablar! Buna görə insanı cəzalandırmaq yox, alqışlamaq lazımdır.\nZalda uğultu dolaşır. Bu an təkcə məhkəmə iştirakçılarının deyil, gənc tələbəni cəzalandırmağa hazırlaşan universitet rəhbərliyinin də ona rəğbət bəslədiyini hiss edirsən. Polkovnikin monoloqu bu rəğbət hissinin üzə çıxmasını təmin edir.\nHansısa vəziyyətdə böyük bir insanla üz-üzə gələ, ona pislik edə, hətta vurub öldürə bilərsən. Həyatda hər şey olur. Lakin içində insanın böyüklüyünə rəğbət hissini itirirsənsə, bu, fəlakətdir.\nLəyaqətli insanın dəyərini bilmək də bir ləyaqətdir.\nƏsl apokalipsis insanlığın böyüklüyünə inamın yox, rəğbət hissinin itdiyi gün baş verəcək.


Böyrəklərini satan ər-arvad məhkəmədə şikayətçi olmadılar: Borcumuz var idi...\nYayınlanma tarixi:07.05.2019 16:45:05\nƏrin böyrəyi azərbaycanlıya, Sevinc Şirəliyevanın böyrəyi isə milliyyətcə ərəb olan bir şəxsə köçürülüb\nİslamazeri.com "meydantv"yə istinadən xəbər verir ki, Ucar rayonunun Qarabörk kəndində yaşayan gənc ailədə həm ər, həm də arvad böyrəyini satıb. Onlar bildirib ki, maddi çətinlik üzündən bu addımı atıblar.\nOrqan alverində - insanları öz böyrəklərini satmağa məcbur etməkdə, onlara pul vəd edib aldatmaqda ittiham olunan Vahib Xudadatovun məhkəməsi davam edir. Bakı Ağır Cinayətlər Məhkəməsində Zeynal Ağayevin sədrliyilə mayın 6-da keçirilən prosesdə böyrəyini satan daha dörd nəfər, o cümlədən sözügedən ailənin başçısı Rauf Şirəliyev ifadə verib. O bildirib ki, həyat yoldaşı hamilə olduğuna görə məhkəməyə gələ bilməyib. Ancaq nə onun, nə də həyat yoldaşının şikayəti var. Onları heç kim məcbur eləməyib, böyrəklərini maddi ehtiyac ucbatından - daimi iş tapa bilmədiyindən borcları yarandığına, Ucarda özlərinə bir ev tikib başa çatdıra bilmədiklərinə görə satıblar.\nRauf Şirəliyev böyrəyinə görə 8 min manat, həyat yoldaşı isə 12 min dollar alıb. Ərin böyrəyi azərbaycanlıya, Sevinc Şirəliyevanın böyrəyi isə milliyyətcə ərəb olan bir şəxsə köçürülüb. Hər iki əməliyyat Tacikistanda baş tutub.\nZərərçəkən Cavidan Hüseynov da məhkəmədə dindirilib. O da şikayətçi olmadığını, böyrəyini pulsuzluğa görə könüllü şəkildə satdığını bildirib. Deyib ki, böyrəyini satmaq barədə elanı da saytda özü yerləşdirmişdi. Həmin elandan sonra V.Xudadatovgil onu tapıblar. O, böyrəyinə görə 10 min 500 manat pul alıb.\nC.Hüseynov istintaqda dindiriləndə bildirib ki, Tacikistanda keçirilən əməliyyatdan sonra vəziyyəti pisləşib, yara irinləyib. Bakıda həkimə gedəndə məlum olub ki, əməliyyat vaxtı həkim binti unudub. C.Hüseynov yenidən əməliyyat olunub, bint çıxarılıb.


Azərbaycan ilk dəfə Avropanın ən böyük nəqliyyat sərgisində təmsil olunur - TURAN\nAna səhifə İqtisadiyyat Azərbaycan ilk dəfə Avropanın ən böyük nəqliyyat sərgisində təmsil olunur\n“Azərbaycan Dəmir Yolları” Qapalı Səhmdar Cəmiyyəti İctimaiyyətlə əlaqələr şöbəsinin rəisi Sevinc Qədirovanın Terk.az-a verdiyi məlumata görə,Münhen Messe mərkəzində keçirilən sərgidə ilk dəfə olaraq, Azərbaycanın milli stendi quraşdırılıb. “Azərbaycan Dəmir Yolları” QSC, “Azərbaycan Xəzər Dəniz Gəmiçiliyi” QSC və Bakı Beynəlxalq Dəniz Ticarət Limanının birgə təşkil edilib.\nQeyd edək ki, ekspozisiya Münhen Messe sərgi mərkəzinin 10-dan artıq pavilyon və açıq meydançalarında yerləşdirilib. 115 000 m2 sahəsi olan, 62 ölkədən 2500-ə yaxın iştirakçının, eləcə də 123 ölkədən 60000-dən artıq ziyarətçinin qatıldığı “Nəqliyyat və logistika” sərgisi nəqliyyat və logistika sektorunun bütün prosesləri ilə tanış olmağa imkan verir. Burada Almaniyadan və dünyanın hər yerindən qatılan iştirakçılara, eyni zamanda əhatəli konfrans proqramı təklif edilir, həmçinin, məlumat mübadiləsi üçün platformalar yaradılır.\nƏvvəlkiBakı-Sabunçu-Bakı elektrik qatarının hərəkət cədvəli dəyişdirilir\nNövbətiRusiyanın inşaat naziri: “Bakı şəhərsalma baxımından böyük irəliləyiş edib” – EKSKLÜZİV


Ulduz Döyüşlər: Klon Döyüşləri Sezon 7 Disney + Çıxış Tarixi Açıqlandı - Tv Xəbərləri - Noyabr 2021\nUlduz Döyüşlər: Klon Döyüşləri Sezon 7 Disney + Çıxış Tarixi Açıqlandı\nDisney + aylarla sataşdıqdan sonra nəhayət Ulduz Döyüşlər pərəstişkarlarının The Clone Wars sezonu 7-də ilk baxışlarını nə vaxt alacağını açıqladı.\nUlduz Döyüşlər: Klon Döyüşləri 7. sezon yalnız Disney + də 17 Fevralda premyeraya hazırdır. Azarkeşlərin sevdiyi şounun çoxdan gözlənilən qayıdışı ilk dəfə 2018-ci ildə San Diego Comic-Con-da elan edildi. Ulduz müharibələri pərəstişkarları bu xəbərdən şoka düşdülər və heç vaxt serialın qayıdacağını əsla gözləmirdilər, baxmayaraq ki, Disneyin yayım xidmətinin elanı belə bir şey olduğuna işarə etdi. Artıq müvəffəqiyyətdən sonra Mandaloriya , pərəstişkarları həyəcanlandırmaq üçün daha çox məzmuna sahibdirlər.\nKlon müharibələri əvvəlcə Karikatura Şəbəkəsində yayımlandı və daha sonra 2014-cü ildə altıncı mövsümü üçün Netflix-ə keçdi. Serial dayanarkən, hekayələr komik kitab və roman şəklində davam etdirildi. Ancaq bəzi Ulduz müharibələri pərəstişkarları həmişə Dave Filoninin qayıdıb ən azı bir mövsüm daha keçirəcəyinə ümid bəsləyirdi. Əvvəlcə 2018-ci ildə qayıtmaq barədə soruşduqda, Filoni, 'Şəxsən bu çox faydalıdır. Hekayənin son hissələrini yerinə qoymaq üçün hər hansı bir fürsət bir hekayəçi kimi mənalıdır. ' Daha sonra qeyd etdi: 'Bunları təyin etmək fürsəti və bu hissənin sonu üçün xoşbəxtəm Klon müharibələri . '\nDave Filoni də geri döndüyünü söylədi Klon müharibələri ona illərlə işlədiyi bütün insanları əks etdirmək üçün bir müddət vaxt verdi, bu da George Lucas-dan öyrəndikləri hər şeyi düşünməyə vadar etdi. 'Mənə edilməsi lazım olan vacib elementləri xatırladır Ulduz müharibələri 'dedi Filoni. Şou aparıcısı bitkin Ulduz müharibələri bilik azarkeşlərin daha çox şeyə dönməsini təmin edən şeydir.\nGöründüyü kimi, Clone Wars, Disney Plus'da canlanma qazanan yeganə Ulduz Döyüşləri serialı olmaya bilər. Bu həftənin əvvəlində a Üsyançılar davam serialı yolda ola bilər. Dave Filoninin yenidən gəmidə olduğu və verilişdə Ahsoka və Sabine rol alacağına inanılır. Görünür yeni Ulduz Döyüşlər cizgi serialı Üsyançı adlanmayacaq və Ezra ilə Thrawn'un iştirakı olmayacaq. Qeyd etmək vacibdir ki, bu məlumat rəsmi olaraq hazırda təsdiqlənməyib, lakin çox güman ki, görünür və azarkeşlərin həqiqətən həyəcanlanacağı başqa bir şeydir.\nDave Filoni, Jon Favreau'ya kömək etməsindən məsul olanlardan biri idi Mandaloriya yerdən. İlk canlı aksiya Ulduz müharibələri Serial pərəstişkarlarının çox gözləmədikləri bir şey idi, ancaq hər kəsin gözlədiyi gözləntiləri aşaraq nəticədə pərəstişkarlarını bir dəfə birləşdirdi. Keçmiş Disney CEOi Michael Eisner, Favreau'yu növbəti George Lucas olaraq alqışladı və pərəstişkarları, Filoni ilə 2-ci mövsüm üçün nə düşündüklərini görməkdən məmnun olduqlarını söylədi. Hamımız daha çox Baby Yoda'yı gözləyirik. Klon müharibələri 7-ci mövsümü gələn aya gözləyirik. Gələcək şeylərin videosu əvvəlcə Disney-in rəsmi saytında yayımlandı, lakin o vaxtdan bu yana silindi.


Dəriyə uyğun ətir necə seçilir? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nƏsmərlərə tünd, sarışınlara isə yüngül ətirlər məsləhətdir\nBəzən rəfiqənizin ətrindən xoşunuz gəlir, ancaq eyni ətiri alıb özünüz vuranda qoxu istədiyiniz kimi olmur. Bu hissi çox adam yaşayıb. Bunun səbəbi isə hamının fərqli dəriyə sahib olmasıdır. Çünki qoxuya həyat verən insan dərisidir. Dəriyə vurulan ətir bəzən çox cəzibədar, bəzən isə istənməyən qoxu verə bilər.\nMütəxəssislər bunun üçün əsmərlərə daha sərt, sarışınlara isə yüngül ətirləri almağı məsləhət görürlər. Ancaq təbii ki, zövq faktoru seçim məsələsində əsas rol oynayır. Fox.az-ın məlumatına görə, bunun üçün də məsləhətləri və zövqünüzün üst-üstə düşdüyü ətri seçmək üçün parfümlər haqqında bir neçə məsləhətə əməl emək lazımdır.\nParfümün özünü tam biruzə verməsi üçün səbrli olun\nMövsümlərlə birgə ətirlərnizi də dəyişin. Çünki soyuq hava ətirin qoxusunun təsirini azalda bilər.\nƏtir almağa günortadan sonra gedin. Çünki bu zaman insanın qoxu bilmə qabiliyyəti ən üst səviyyədə olur.\nDəriniz qurudursa, ətirdən çox istifadə edin. Yağlı dəri ətiri özündə daha uzun müddət saxlayır.\nƏtiri duşdan çıxandan sonra istifadə edin.\nMaksimum nəticə üçün ətiri nəbz olan hissələrə vurun.\nParfüm alacağınız gün başqa ətirdən istifadə etməyin. Ətirlər bir-birinə qarışsa, seçim etmək daha da çətin olacaq.\nƏtirdən həddindən artıq çox istifadə etməyin. Çünki bu həm özünüzün, həm də ətrafınızdakıların baş ağrısına səbəb ola bilər.\nDərinizdə sınaqdan keçirməmiş ətir almayın. Ətiri dəriyə vurun və 1-2 saat gözləyin. Bu vaxt kəsiyində siz ətirin sizdə necə qoxuyacağına asanlıqla qərar verə bilərsiniz.\nƏtiri vurandan sonra həmin bölgəni ovmayın. Çünki bu hərəkətiniz ətirdəki molekulların parçalanmasına və qoxunun dağılmasına səbəb ola bilər.\n3 avqust 2011 13:13\n30 iyun 2011 11:04\n29 iyun 2011 16:39\n29 iyun 2011 15:31\ntsk çox yaxşşıdı. menim şiirin ətirli duxulardan xoşum gelir))))\n29 iyun 2011 14:57\nSarisinam amma tund iyli duxulari xowlayiram\n29 iyun 2011 13:56\nbu xeberi evvelde oxumuşdum.twk...\n29 iyun 2011 13:31\nsuper maraqli xeberdi,bilmirdim.tesekkurler\n29 iyun 2011 13:16\nSAQOL XEBERE GORE\n29 iyun 2011 13:06\n29 iyun 2011 13:04\nTeşekkürler çooooooooooox maraqlı xəbərdir\n29 iyun 2011 12:17\n29 iyun 2011 12:12\nTesekkur,burda yazilanlara ustunluk verecem...Novbeti xeberinizde kimin hansi etiri secmeyi ile bagli onun xasiyyetini oyrenmek mumkundurmu?bu barede xeber gormek isteyrerdim sizden.Hem kisi hem de qadinlar ucun.O xeber burda olsa coooox sevinerem...


Məruzəçi real MYK-da metal və yarımkeçiricinin kontakt və sərbəst səthləri arasında potensiallar fərqinin əmələ gəlməsi nəticəsində ƏES-nin yaranmasının fiziki əsasları haqqında məlumatları təqdim etdi və müxtəlif konstruktiv quruluşa malik metal-GaAs, metal-Ga2O3, metal-GaN və digər kontaktlarda ƏES-nin yaranmasının Skanedici Zond Mikroskopiya metodları ilə tədqiqinin nəticələrin şərhini verdi. Göstərildi ki, real MYK-da ƏES kontakt periferiyası boyunca yarımkeçiricinin kontaktaltı hissəsini əhatə edərək, həcmi yüklərin işlək oblastını iki hissəyə ayırır. Bu səbəbdən, bir potensial çəpərli enerji quruluşlu ideal MYK-dan fərqli olaraq, real MYK iki potensial çəpərli enerji quruluşuna malik olur. İki çəpərli real düzləndirici MYK-da cərəyan axını, ideal Şottki diodlarından fərqli olan səciyəvi xüsusiyətlərə malik termoelektron emissiya mexanizmi ilə müəyyən olunur.\nR.Məmmədov qeyd etdi ki, real MYK üçün təklif olunan iki potensial çəpərli enerji quruluşu və xarakterik cərəyan axını mexanizmi Şottki diodlarının və omik kontaktların eksperimental qeyri-ənənəvi xarakteristikalarının düzgün elmi izahını təmin edir, eyni zamanda ƏES-li MYK əsasında innovativ xarakterli həm foto-, termo-, tenzo-, elektrofiziki çeviricilər, həm də yeni xassələrə malik yarımkeçirici cihazlar hazırlanmasına geniş imkan yaradır. Bu baxımdan, ƏES-li MYK əsasında yaradılan “Ətraf mühitin istilik enerjisini elektrik enerjisinə çevirən Yeni Növ Alternativ Cərəyan Mənbəyi”, “Metal və yarımkeçirici nanostruktur əsaslı Günəş Elementi” və s. kimi elektron cihazları böyük elmi-praktiki əhəmiyət kəsb edir.


isbal - 30 Декабря 2008 - ƏHLİ-SÜNNƏ\nAna Səhifə » 2008 » Dekabr » 30 » isbal\nBurada söhbət geyimin topuqdan aşağı olmasından gedir. Bəzilərinin geyimləri yerə sürtülür, digərlərinin isə arxaları ilə sürünür. «Lakin təqva libası daha yaxşıdır (xeyirlidir)» (əl-Əraf 26) Əbu Zərr – radıyallahu anhu – rəvayət edir ki, Rəsulullah – səllallahu aleyhi və səlləm – buyurdu: «Üç kimsə vardır ki, Qiyamət günü Allah onlarla danışmaz, onlara nəzər salmaz (baxmaz), onları təmizə çıxarmaz və onlar üçün şiddətli bir əzab vardır. Bunlar Paltarının ətəkləri yerlə süründürən (Başqa rəvayətdə: «İzarın topuqdan aşağı olan qismi atəşdədir», «Möminin paltarı baldırının yarısına qədərdir. Bundan topuğa qədər olsa da bunda bir eyb yoxdur. Lakin bundan daha aşağı olan hissə atəşdədir»), verdiyi şeyi başa qaxan və yalan andlarla malını satan kimsə» (Buxari, Müslim 106, Əbu Davud) Rəsulullah – səllallahu aleyhi və səlləm – buyurdu: «Hər kim təkəbbürlülük edərək paltarının ətəklərini yerlə sürükləyərsə Allah ona Qiyamət günü baxmaz». Əbu Bəkr: «Ya Rəsulullah! Mən əgər diqqət etməsəm izarım yerlə sürünür onda necə» deyə soruşdu. Peyğəmbər: «Sən bunu təkəbbürlənərək edənlərdən deyilsən» deyə buyurdu (Buxari 3665, Müslim 2084) Əbu Hureyrə – radıyallahu anhu – rəvayət edir ki, Rəsulullah – səllallahu aleyhi və səlləm –buyurdu: «Geyimin topuqlardan aşağı keçən hissəsi Cəhənnəmdədir» (Buxari 5887) İbn Ömər – radıyallahu anhu – rəvayət edir ki, Rəsulullah – səllallahu aleyhi və səlləm – buyurdu: «Hər kim təkəbbürlülük edərək paltarının ətəklərini yerlə sürükləyərsə, köynəyinin qollarını və (başında olan) çalmanı uzadarsa Allah ona Qiyamət günü baxmaz» (Əbu Davud 4094,8/208) Rəsulullah – səllallahu aleyhi və səlləm – Əbu Curey Cabir b. Suleym – radıyallahu anhu – ya nəsihət edərək buyurdu: «Geyimin ətəklərini diz qapaqlarının yarısına qədər qaldır. Əgər belə etmək istəməsən topuqlarına qədər qaldır. Nə badə bundan aşağı salasan. Çünki bu təkəbbürlülük əlamətidir. Allah da təkəbbürlülüyü sevməz» (Əbu Davud 4084, Tirmizi 2722) Əbu Hureyrə – radıyallahu anhu – rəvayət edir ki, bir nəfər ətəyi yerdə süründüyü halda namaz qıldı. Rəsulullah – səllallahu aleyhi və səlləm – buyurdu: «Get dəstəmaz al». Adam gedib dəstəmaz alıb qayıtdı. Peyğəmbər : «Təkrar get dəstəmaz al» deyə buyurdu. Adamlardan biri: «Ya Rəsulullah! Nəyə görə ona dəstəmaz almasını əmr etdin və səbəbini də demədiniz» deyə soruşdu. Peyğəmbər: «O, kişi ətəklərini yerlə süründürərək namaz qıldı. Allah ətəklərini yerlə süründürən kimsənin namazını qəbul etməz» (Əbu Davud 4086. əl-Albani zəif hədis) İbn Ömər – radıyallahu anhu – rəvayət edir ki, bir gün Rəsulullah – səllallahu aleyhi və səlləm – in yanına gəldim. İzarım bir az aşağı enmişdir. Peyğəmbər : «Ey Abdullah! Geyimini yuxarı çək!» deyə buyurdu. Mən də çəkdim. Sonra: «Bir az da çək» deyə buyurdu. Mən bir az da çəkdim. Mən də izarımın uzunluğuna diqqət etdim. Cəmaatdan biri: «(Geyimini) haraya qədər qaldırım» dedim. (Müslim 2086). İbn Ömər – radıyallahu anhu – rəvayət edir ki, Rəsulullah – səllallahu aleyhi və səlləm – buyurdu: «Hər kim təkəbbürlüklə paltarını yerlə sürükləyərsə Allah Qiyamət günü onlara nəzər salmaz». Ummi Sələmə – radıyallahu anhu – dedi: «Qadınlar ətəklərini nə şəkildə edəcəklər». Peyğəmbər: «Onlar ətəklərini bir qarış uzadırlar» deyə buyurdu.Ummi Sələmə: «O, zaman qadınların ayaqları açılır» dedi. Peyğəmbər: «bir qarış da uzadın, artıq yox» deyə buyurdu. ( Əbu Davud 4119) «Ey qövmümüz! Allahın dəvətçisinə icabət edin» (əl-Əhqaf 31) Allahın və Rəsulunu sevən müsəlman qardaşım! Bu sözün sahibi olan Peyğəmbər – səllallahu aleyhi və səlləm – ə müxalif olmaqdan çəkin: «Kim mənim sünnətdən üz çevirərsə məndən deyildir» (Buxari, Müslim) Paltarını uzatdığın zaman kafirlərə bənzəmiş olursan ki, bu da Peyğəmbər – səllallahu aleyhi və səlləm – in bu sözünə bənzəmiş olsan: «Kim bir qövmə bənzəməyə çalışarsa o, da onlardandır» (Səhih Əbu Davud) Ey Allahın qulu sənə bu hədisi də xatırlatmaq istəyirəm! Əşaş b. Suleym xalasından rəvayət edir ki, əmim belə dedi: «Mədinədə gedərkən arxamdan bir insan: «İzarını yuxarı qaldır, belə təqvaya daha yaxındır» deyə buyurdu. Bir də gördüm ki, (sözləri söyləyən) Peyğəmbər – səllallahu aleyhi və səlləm – dir. Mən: «Ya Rəsulullah! Bu uzun bir əbadır» dedim. Peyğəmbər: «Mən sənin üçün gözəl bir nümunə deyiləmmi» deyə buyurdu. İzarına baxdım dizi ilə topuqları arasında idi». (Səhih Şəmailu Tirmizi»). Ey geyimini uzadan, yerlə sürükləyən müsəlman! Peyğəmbər – səllallahu aleyhi və səlləm – sənə belə dediyi zaman nə edəcəksən? Mən sənin üçün gözəl bir nümunə deyildimmi? Daima axirəti düşün və keçici fitnələr diyarı olan dünya həyatına aldanma. Çünki dünya keçici , axirət isə əbədidir\nBölmə: İSLAM MƏQALƏLƏRİ | Əlavə etdi: Selef | Baxılıb: 1640 | Tarix: 17.05.2021\nAllah razı olsun əxi.


Kitabxananın “Sevilənlər sevənlər” rubrikası altında canlı yayımları davam edir - AZƏRTAC – Azərbaycan Dövlət İnformasiya Agentliyi\nRespublika Gənclər Kitabxanasının “Sevilənlər sevənlər” rubrikası altında keçirdiyi canlı yayımlar davam edir. Növbəti belə görüş psixoterapevt, klinik psixoloq Günel Abasova ilə keçirilib.\nKitabxanadan AZƏRTAC-a bildirilib ki, görüşdə psixoloq pandemiya dövründə insanların rastlaşdıqları psixoloji problemlər və bu problemlərin aradan qaldırılması yollarından geniş formada bəhs edib. Günel Abasova hazırda psixoloji kömək məqsədilə müraciət edənlərin sırasında Qarabağ müharibəsi iştirakçılarının, qazilərin, onların ailə üzvlərinin, erməni terrorundan əziyyət çəkmiş insanların əksəriyyət təşkil etdiyini və bu insanlarla reabilitasiya proqramlarının həyata keçirildiyini diqqətə çatdırıb.\nO, həmçinin son illərin aktual və ağrılı problemi olan intihar mövzusuna toxunub, intiharın ilkin əlamətləri, intihar cəhdlərinin növləri, bu təhlükənin qarşısının alınması üsulları haqqında izləyicilərə geniş məlumat verib. Qonaq həmçinin, müasir gəncliyin psixo-sosial mühitə adaptasiyası, böyüməkdə olan yeniyetmə və gənclərdə özgüvən hissinin aşılanması, erkən tərbiyə metodikası haqqında canlı yayım izləyicilərini məlumatlandırıb, lazımi tövsiyə və məsləhətlərini verib. Qonaq müasir ailələrdə yaşanan psixoloji problemlərdən, insanlarımızın uğurlu, xoşbəxt ailə modeli yaradarkən öz şəxsi fikir və düşüncələrinə köklənməli olmalarından, ətrafdakı insanların fikir və münasibət yükündən azad olmaları zərurətindən də danışıb.\nÇox maraqlı diskussiya formasında keçən canlı yayımda izləyicilərin rəyləri və sualları da səsləndirilib.\nPsixoterapevt, klinik psixoloq Günel Abasova ilə keçirilən canlı yayım kitabxananın “Instagram” səhifəsinin https://www.instagram.com/p/CNshz1VCZFV/ linki altında yerləşdirilib.\nAZERTAG.AZ :Kitabxananın “Sevilənlər sevənlər” rubrikası altında canlı yayımları davam edir


Prezident Rusiyanın Rostov vilayətinin qubernatoru ilə görüşdü - serqqapisi.az\nNəşr edilib 03.03.2020 19:50 |\n“Xoş gəlmisiniz, sizi görməyə çox şadam. Əminəm ki, səfəriniz məhsuldar və xoş olacaq. Bizi qədim dostluq telləri bağlayır. Şadam ki, bu gün bizə gəlmisiniz. Əlbəttə, sizin səfərinizin gündəliyi yetərincə zəngindir. Bildiyimə görə, çoxlu görüşləriniz olacaq. Mənim fikrimcə, bu görüşlərin hamısı çox konstruktiv olacaq və onların nəticələrinə əsasən gələcək əməkdaşlıq yollarını planlaşdıracağıq. Ona görə ki, həm əmtəə dövriyyəsinin artırılması, həm də investisiya layihələrinin, mədəni layihələrin həyata keçirilməsi sahəsində böyük potensial var. Ümumiyyətlə, biz qonşuyuq, demək olar ki, eyni regionda yaşayırıq. Buna görə də, kənd təsərrüfatı istiqamətləri ümumiyyətlə oxşardır. Odur ki, kooperasiya üzrə istiqamətlər çoxdur. Bildiyiniz kimi, biz sizin kənd təsərrüfatı texnikasından fəal istifadə edirik və bizim fermerlər razıdırlar. Beləliklə, görüləsi işlər çoxdur, gündəlik zəngindir. Ümidvaram ki, səfəriniz çox səmərəli olacaq. Bir daha xoş gəlmisiniz”.\n“Sağ olun, İlham Heydər oğlu. Əvvələn, səmimi qəbul üçün Sizə təşəkkür edirik. Biz artıq işə başlamışıq və xeyli görüşlər olub. Biznes nümayəndələri işləyirlər. Bilirəm ki, bu layihələr çox konkretdir, hər iki tərəfin marağına uyğundur. Bu, Sizin dediyiniz kimi, maşınqayıranlara da, “Waterfall PRO” şirkətinə də aiddir. Polimerlər istehsal edən bu şirkət xammalı Azərbaycandan alır. Potensial böyükdür, təqribən 60 min ton məhsuldan söhbət gedir. Ümidvaram ki, həmin şirkətlərlə əldə edilmiş razılaşmalar reallaşacaq. Onlar praktiki olaraq reallaşmağa başlayıb. Rostov vilayəti geniş şaxələndirilmiş regiondur. Son illərdə bizdə sənaye sektorunun, aqrar sənaye sektorunun inkişaf dinamikası yaxşıdır. Turizm potensialının inkişaf etdirilməsi üçün gözəl imkanlarımız var. Bir neçə şirkət elə bu gün əlaqələrin inkişafı barədə sazişlər imzalamağa hazırdır – sabah bu sazişlər imzalanacaq.\nMən humanitar əməkdaşlıq mövzusunu ayrıca qeyd etmək istərdim. Bizim ali məktəblər arasında əməkdaşlıq haqqında bu gün də müqavilələr var. Bilirəm ki, bizim Rostov Dövlət Texniki Universitetinin, Cənub Federal Universitetinin və bir sıra başqa ali məktəblərin konkret əlaqələri reallaşıb. Çox xoşagələn haldır ki, bu tərəfdaşlıq münasibətləri qədim tarixə malikdir”.\nVideoalbom 1980-ci ildə o vaxt Azərbaycana rəhbərlik edən ulu öndər Heydər Əliyevin Rostov vilayətinə səfərinə həsr olunub. Səfər zamanı Ulu Öndər Böyük Vətən müharibəsi illərində misilsiz şücaət göstərmiş Azərbaycan əsgərlərinin qəhrəmanlığına həsr edilən və Rostov vilayətinin azad olunmasının rəmzi olan “Sambek yüksəklikləri” xatirə abidəsinin açılışında iştirak edib. O zaman alman faşistləri ilə döyüşlərdə böyük hünərlə vuruşan həmvətənlərimizdən ibarət 130-cu və 416-cı atıcı diviziyalar “Taqanroq” fəxri adına layiq görülüb.\nPrezident İlham Əliyev deyib: “Bizim ortaq tariximizi xatırlatdığınıza görə çox təşəkkür edirəm. Əlbəttə, 40 il bundan əvvəl Heydər Əlirza oğlu Əliyev Rostov vilayətində bu memorialın açılışında iştirak edib. Bu tarix bizə çox əzizdir. Sağ olun ki, bu xatirəni qoruyursunuz. Riqqət hissi doğuran belə videoçarxa görə sağ olun. Əlbəttə, bu il bizim ümumi Qələbəmizin böyük bayram ilidir. Azərbaycanda Böyük Vətən Müharibəsi veteranları dövlət tərəfindən həm mənəvi, həm də maddi baxımdan dəstəklənirlər. Biz onların fədakarlığını, qəhrəmanlığını həmişə xatırlayırıq. Mən hər il mayın 9-nu adətən Bakıda veteranlarla birgə keçirirəm. Lakin, bu il Vladimir Vladimiroviç Putindən dəvət almışam və mayın 9-da Moskvada olmağı planlaşdırıram. Onu da demək istəyirəm ki, bizim ümumi Qələbəmiz şərəfinə Azərbaycan Ordusunun zabitləri Qızıl Meydanda paradda iştirak edəcəklər.\nBiz həlak olmuş bütün sovet vətəndaşlarının xatirəsini, əlbəttə, bizim nümayəndələrin də xatirəsini Azərbaycanda ehtiramla yad edirik. Müharibədə Azərbaycandan iştirak edənlərin yarısı, 300 min nəfərdən çoxu həlak olub. Müharibə illərində Sovet ordusunun sürtgü yağlarına tələbatının 90 faizini, benzinin və tanklar üçün yanacağın 80 faizini Azərbaycan təmin edirdi. Bu, bizim ümumi Qələbəmizdə mühüm rol oynayıb. Bizim zavodlarda zəruri silahlar, o cümlədən məşhur “Katyuşa” raketləri istehsal edilirdi. Ona görə də, biz həmin günü ehtiramla yad edirik və bu xatirə hədiyyəsinə görə bir daha təşəkkürümü bildirmək istəyirəm. Sağ olun”.


“Qlobal dünya nizamına təhdidlər” - IX Qlobal Bakı Forumu işə başlayıb\n“Qlobal dünya nizamına təhdidlər” – IX Qlobal Bakı Forumu işə başlayıb\nGündəm Siyasət Son xəbərlər\nİyun 16, 2022 / 12:06\n“İNFONEWS” xəbər verir ki, Azərbaycan Respublikasının Prezidenti İlham Əliyev Forumun açılış mərasimində iştirak edib.\nƏvvəlcə, xatirə fotosu çəkdirildi.\nIX Qlobal Bakı Forumunu açıq elan edən Nizami Gəncəvi Beynəlxalq Mərkəzinin həmsədri İsmail Serageldin sözü dövlətimizin başçısına verdi.\nPrezident İlham Əliyev Forumun açılış mərasimində nitq söylədi.\nSonra Latviyanın sabiq Prezidenti, Nizami Gəncəvi Beynəlxalq Mərkəzinin həmsədri Vayra Vike-Freyberqa, Albaniyanın Prezidenti İlir Meta, Bosniya və Herseqovinanın Rəyasət Heyətinin sədri Şefik Caferoviç, Gürcüstan Prezidenti Salome Zurabişvili, Ümumdünya Səhiyyə Təşkilatının Baş direktoru Tedros Adhanom Qebreyesus, Türkiyənin sabiq Baş naziri Binəli Yıldırım, BMT-nin Cenevrə bölməsinin baş direktoru Tatyana Valovaya, Ərəb Dövlətləri Liqasının baş katibi Əhməd Abul Qeyt və Nizami Gəncəvi Beynəlxalq Mərkəzinin həmsədri İsmail Serageldin çıxış etdilər.\nTags: “Qlobal dünya nizamına təhdidlər”, Azərbaycan Respublikasının Prezidenti İlham Əliyev, İNFONEWS, IX Qlobal Bakı Forumu\nMilli Qurtuluş günü – Gələcəyə açılan işıqlı yol !\n“SABAH” qruplarına müəllim seçimi davam edir


Ana Səhifə - GÜNDƏM - Səməd Seyidov Milli Məclisdə AŞPA-nı sərt tənqid etdi\n“Avropa Şurası Parlament Assambleyasının sessiyası Azərbaycan nümayəndə heyətinin aktiv və Azərbaycan maraqlarının yüksək təmsil etməsilə müşahidə olunub. Bu sessiya başqalarından fərqli olaraq asan keçməyib. Fərqi yalnız Azərbaycanla bağlı bir neçə sənədin hazırlanması ilə bağlı deyil. Sessiyanın bir neçə günü Azərbaycana həsr edilmişdi”.\nModern.az-ın məlumatına görə, bunu Milli Məclisin iclasında Avropa Şurası Parlament Assambleyasında Azərbaycan nümayəndə heyətinin rəhbəri Səməd Seyidov deyib.\nDeputat bildirib ki, Azərbaycanla bağlı məsələlərin nəyə görə gündəliyə salınması bizə aydındır.\n“Bu gün Avropa Şurasının özündə gedən proseslər göstərir ki, hansısa ölkəni hədəf tapıb öz problemlərini həll etmək istəyirlər. Bizdən başqa Avropa Şurasında monitorinq altında olan 10-dan çox ölkə var. Bu ölkələrin problemləri kənara qoyulub və məhz Azərbaycan hədəf seçilib. Təəssüflər olsun ki, Azərbaycana qarşı qəbul olunan qətnamənin müzakirəsi zamanı iclaslara gəlməyən şəxslər belə bu dəfə toplantıya qatılmışdı. Avropa Şurası Azərbaycan üçün vacib qurumdur, vacib tribunadır. Bu məkandan Azərbaycanı məhrum etmək istəyirlər”.\nS.Seyidov qeyd edib ki, Avropa Şurasının baş katibi qanunun aliliyini alətə çevirərək Azərbaycana qarşı təzyiq etməyə çalışır.\n“Sağlam qüvvələr də belə bu insanların girovuna çevrilib. Səsvermə zamanı bir qrup insan da bunların təsirinə düşüb, Azərbaycanın əleyhinə qətnamə qəbul olunub. Ukraynalı deputatlar bizim əleyhimizə səs veriblər. Bu o deməkdir ki, onlar həm də Ukraynanın əleyhinə səs vermiş olublar. Hakim partiyanın deputatlarından başqa, digər partiyaların nümayəndələri Azərbaycan əleyhinə səs verib. Demək istəyirəm ki, Ukrayna-Azərbaycan münasibətləri normaldır”.


MƏSƏLƏNİN DƏYƏRİ | Region Plus\nErmənistanla Türkiyə arasında tezliklə sülh mümkündürmü?\nErmənistan-Türkiyə münasibətlərində mümkün müsbət dəyişikliklər yenidən ekspertlərin diqqət mərkəzindədir. Əvvəlcə Türkiyənin xarici işlər naziri Mövlud Çavuşoğlu ölkə parlamentindəki çıxışında eyni dərəcədə həm gözlənilən, həm də sensasion sayıla biləcək bəyanat səsləndirib: Türkiyə ilə Ermənistan münasibətlərin normallaşdırılması üçün xüsusi nümayəndələr təyin edəcək və çarter uçuşlarının təşkilinə başlayacaq. Az sonra nazirin dediklərini Ermənistan Xarici İşlər Nazirliyinin mətbuat katibi Vaan Unanyan da təsdiqləyib: bəli, rəsmi İrəvan Türkiyə ilə münasibətlərin qaydaya salınması üçün xüsusi nümayəndə təyin edəcək. Cəmi bir neçə gün sonra isə məsələ konkretlik də qazanıb. Türkiyə ABŞ-dakı sabiq səfiri Sərdar Kılıcı, İrəvan isə parlamentin vitse-spikeri Ruben Rubinyanı xüsusi nümayəndə təyin edib.\nArtıq «hava barışığı»nın da konturları müəyyənləşib. Çavuşoğlu jurnalistlərə açıqlamasında bildirib ki, ölkələr arasında çarter reysləri açılacaq. İstanbul-İrəvan marşrutu üzrə uçuşları Türkiyə tərəfdən «Pegasus» şirkəti, Ermənistan tərəfdən isə var qüvvəsi ilə milli daşıyıcı olmağa çalışan «FlyOne Armenia» təşkil edəcək.\nDekabrın 27-də isə M.Çavuşoğlu bildirib ki, Ermənistan tərəfi xüsusi nümayəndələrin ilk görüşünün Moskvada keçirilməsini istəyir.\nEkspertlər əmindirlər ki, bu dəfə iki ölkə arasında yaxınlaşma şansı realdır. Xatırladaq ki, Ermənistanla Türkiyə arasında sərhədlər 1993-cü ildə Ankara tərəfindən qapadılıb. Səbəb Ermənistanın Azərbaycan ərazilərini işğal etməsi olub. Türkiyə ilk günlərdən bəyan etmişdi ki, Azərbaycan ərazilərinin işğalına son qoyulmadan o, İrəvanla diplomatik münasibətlər qurmayacaq və sərhədləri açmayacaq.\nBeləliklə, Azərbaycanın İkinci Qarabağ müharibəsində qələbə qazanmasından sonra vəziyyət kökündən dəyişib. İndi Ankara-İrəvan münasibətlərinin normallaşması qarşısında əsas və ən çətin hesab olunan maneə yoxdur. Bundan başqa, indi Bakı özü də Türkiyə-Ermənistan münasibətlərinin normallaşması prosesini alqışladığını açıq şəkildə ortaya qoyur. Aydındır ki, bu barışıq regionda Azərbaycanın Qələbəsindən sonra açılmış sülh perspektivinin bir hissəsidir.\nNəhayət, press-relizlərdə bu haqda danışılmasa da, həqiqət ondan ibarətdir ki, indiki vəziyyət 2010-cu ilin Sürix danışıqları və «futbol diplomatiyası»ndan köklü şəkildə fərqlənir. O zaman Azərbaycan bu barışığa qəti etiraz edirdi. Əksər məlumatlı mənbə əmindir ki, Sürix danışıqlarının nəticə verməməsində məhz Bakının mənfi reaksiyası da ciddi rol oynamışdı.\nİndi isə vəziyyət tam fərqlidir. Ankarada bildirirlər ki, erməni tərəfi ilə danışıqlar Bakı ilə sıx koordinasiya şəraitində aparılır.\nBəli, Azərbaycan ərazilərinin işğaldan azad olunması, həqiqətən də, dinc gələcəyə yol açır. Ankara ilə Bakı Türkiyə və Ermənistanın da iştirakı ilə «3+3» formatında regional əməkdaşlıq təklifi ilə də çıxış edir.\nBu prosesdə daha bir amil Moskvanın mövqeyidir. İndi Rusiya ekspertlərindən tamamilə gözlənilməz fikirlər eşidilir. Ankara-İrəvan barışığına sırf «Amerika layihəsi» kimi baxanlar var və bu qüvvələr Türkiyənin xüsusi nümayəndə kimi məhz ABŞ-dakı sabiq səfiri təyin etməsini «üstüörtülü siqnal» kimi qiymətləndirirlər. Aram Qabrelyanovun nəzarətində olan bəzi mətbuat orqanları isə hətta bu barışığın kimə qarşı yönəldiyini də «bilir». Onların fikrincə, Ankara-İrəvan barışığı Ermənistanın Rusiyanın nüfuz dairəsindən çıxarılmasına yönəlmiş addımlardan biridir.\nBununla yanaşı, Rusiya Xarici İşlər Nazirliyi hələ noyabrda bəyan edib ki, Ermənistan Türkiyə ilə münasibətlərinin qaydaya salınmasında Moskvanın vasitəçilik etməsini istəyib. «Bəli, təsdiq edə bilərəm ki, Ermənistan Ankara ilə münasibətlərinin normallaşmasında vasitəçilik etməmiz üçün bizə müraciət edib», - deyə o zaman Rusiya XİN-in rəsmisi Mariya Zaxarova bildirmişdi: «Rusiya bunda maraqlıdır və iki ölkə arasında münasibətlərin normallaşması üçün səylər göstərir».\nErmənistanın «kabab inqilabı» nəticəsində hakimiyyətə gəlmiş indiki baş naziri Nikol Paşinyan, əlbəttə ki, zaman-zaman qərbpərəst şüarlar səsləndirə, komandasında aparıcı vəzifələrə Sorosun «qrant yeyənlər»ini təyin edə bilər. O, Avropa İttifaqı Şurasının rəhbəri Şarl Mişelə yalvararaq, «vasitəçi» qismində çıxış etməsini də istəyə bilər. Amma İrəvan əsas siyasi qərarları Kremlə tərəf «boylanaraq» qəbul edir. Türkiyə ilə sərhədini rusiyalı sərhədçilərin qoruduğu, hava limanlarındakı nəzarət-buraxılış məntəqələrində sənədləri yenə də rusların yoxladığı dövlət üçün bu, gözlənilən və məntiqlidir. Odur ki, belə bir vəziyyətdə İrəvandan siyasi «sıçrayış»lar gözləmək məntiqsiz olardı. Xüsusilə söhbət «Türkiyə istiqaməti»ndən gedirsə…\nƏslində, Ermənistan bu «diplomatik yaxınlaşma»nın uğurla nəticələnməsində maraqlı olmalıdır. Ən azı ona görə ki, gündəlikdə çoxdan gözlənilən məsələ – kommunikasiyaların açılması da var. Bu, İrəvanın uzun illərdir şikayətləndiyi «blokada»nın sona çatması deməkdir.\nAmma Ermənistan əsl sülhə hazırdırmı? Bu sual hələ də açıq qalır. Baş nazirin müavini Mqer Qriqoryan Ankara və Bakıya səfər etmək arzusunu dilə gətirirsə, Ermənistan Təhlükəsizlik Şurasının katibi Armen Qriqoryan nümunə sayılacaq bəyanatla çıxış edir: «Erməni-Türkiyə münasibətlərinin şərti olaraq başlanması prosesinə start verildiyi bildirilib. Ermənistan münasibətlərin normallaşdırılmasına dair Türkiyədən gələn müsbət siqnallara reaksiya verib. Gündəliyə gəlincə dəfələrlə demişik ki, danışıqlar masası arxasına əyləşmək, hansı gündəliyi formalaşdıra biləcəyimizi anlamaq lazımdır. Hələlik gündəlik yoxdur».\nBu, ilk baxışdan göründüyündən daha ciddi bəyanatdır. Hələlik tərəflərin prinsipial qərarlar olmadan təyyarə reyslərinin açılması, xüsusi nümayəndələrin təyini, hətta onların görüşü kimi «ehtiyat gedişlər»i var. Danışıqların gündəliyi ilə isə məsələ tam konkretlik qazanmalıdır. Münasibətlərin sözün həqiqi mənasında normallaşması, barışıq, diplomatik əlaqələrin qurulması və s. çarter uçuşları, Ermənistanda Türkiyə malların qoyulmuş embarqonun ləğvi (əslində, Türkiyə bazarı bu embarqonu hiss etmir) ilə başlamır. Proses sərhədlərin tanınmasından başlamalıdır.\nBəs, Ermənistan Türkiyəyə ərazi iddialarından imtina etməyə hazırdırmı? Bu da açıq sualdır. Nəzərə almaq lazımdır ki, erməni ictimaiyyətində 100 ildən çoxdur ki, Şərqi Anadolu «itirilmiş torpaqlar» sayılır və onların «Qərbi Ermənistan»a çevrilməsi bir hədəfə çevrilib. Bundan başqa, Ermənistan gerbində Ağrıdağın, yaxud «bibliya Araratı»nın əksi var. Bu dağ aydın havada İrəvandan asanlıqla görünsə də, o da Türkiyə ərazisidir. Beləliklə, Ermənistanın hazırkı rəhbərliyi ölkədə 100 ildən artıq dövrdə siyasi həyatın az qala məğzini təşkil etmiş bu ideyalardan imtina edə biləcəkmi?\nErmənistan diplomatiyasının patriarxı Jirayr Libaridyan hələ bir il əvvəl verdiyi səs-küylü müsahibədə bildirmişdi ki, «Ermənistan prezidenti və baş naziri bu yay (2020-ci il – red.) Sevr sülh müqaviləsinin ildönümü ilə bağlı bəyanatlar səsləndiriblər və bu, Türkiyəyə ərazi iddialarının irəli sürülməsi kimi qiymətləndirilə bilər». Bundan başqa, bu cür «erməni ideallarına qarşı xəyanət» yəqin ki, müxalifətin əlinə fürsət də verəcək. Yeri gəlmişkən, Ermənistan müxalifəti Türkiyə ilə kommunikasiyaların açılmasına, Ermənistan iqtisadiyyatına mümkün türk investisiyası axınına qarşı çıxır.\n2010-cu ildə Sürix protokolları imzalanan zaman Ermənistan rəhbərliyi özünü guya Türkiyənin İrəvana güzəştə məcbur edildiyi, danışıqların ermənilərin arzuladığı istiqamətdə gedəcəyi ilə sakitləşdirə bilərdi. Bu gün isə bu xülyalara da yer olmamalıdır. Amma Ermənistan Təhlükəsizlik Şurasının katibi bildirirsə ki, hələlik «danışıqların gündəliyi» yoxdur, bu, İrəvanın prinsipial məsələlərin həllinə hazır olmaması kimi qiymətləndirilə bilər. Söhbət Türkiyənin sərhədlərinin, Moskva və Qars müqavilələrinin tanınmasından və s. gedir.\nGörəsən, Ermənistan bu «qərarsızlıq» ucbatından nələri itirməli olacaq?


2013 oktyabr 07\n“İşğal altında - Ağdam” kompyuter oyunu\nGənclər və İdman Nazirliyinin dəstəyi ilə “AzDımensıon” gənclərdən ibarət təşəbbüs qrupu tərəfindən “İşğal altında - Ağdam” kompyuter oyunu hazırlanmışdır. Layihə müasir texnologiyalar vasitəsilə Azərbaycan tarixinin gənclər arasında öyrənilməsinə virtual imkanların yaradılması məqsədilə həyata keçirilir.\n“İşğal altında - Ağdam” kompyuter oyunu 1 il müddətində hazırlanmış, 7 oktyabr 2013-cü il tarixdə geniş ictimaiyyətə təqdim edilmişdir. Bir il əvvəl kompyuter oyunları həvəskarlarına təqdim edilmiş ilk "İşğal altında - Şuşa" kompyuter oyunu kimi “İşğal altında - Ağdam” kompyuter oyunu da gənclər tərəfindən böyük maraqla qarşılandı.\nDöyüş janrında hazırlanmış “İşğal altında - Ağdam” kompyuter oyunu Qarabağ müharibəsini əks etdirir. Oyunda əsas hədəf Ağdam şəhərini işğalçılardan azad etməkdən ibarətdir. Kompyuter oyununda xüsusi effektlərdən və real görüntülərdən istifadə edilmişdir. Oyunun qrafikası Qarabağın, həmçinin Ağdam şəhərinin görüntüləri üzərində qurulmuşdur. Şəhərin görüntüləri 2 zaman kəsiyində - işğaldan öncə və işğaldan sonra göstərilmişdir.


Vəkil: Məhkəmə “Azadlıq” qəzetinin şikayətini təmin etmədi [Audio-müsahibə]\n“Azadlıq” qəzeti vergi yoxlaması ilə bağlı məhkəmənin qərarından şikayət verib\nFevralın 9-da Bakı Apellyasiya Məhkəməsi “Azadlıq” qəzeti, “Azadlıq.info” MMC-nin və “azadlıq.info” saytının vergi yoxlamasına cəlb edilməsinə dair Nəsimi Rayon Məhkəməsinin qərarından şikayəti təmin etməyib.\nVəkil Səməd Rəhimov Amerikanın Səsinə müsahibəsində bildirib ki, səyyar vergi yoxlaması yalnız son üç ili əhatə edə bilər.\nVəkil Səməd Rəhimovun Amerikanın Səsinə müsahibəsi\n“Ancaq “Nəsimi rayon Məhkəməsi qəzetin və azadliq-infio saytının 2010-2016-cı illərdəki fəaliyyətinin vergi yoxlamasına cəlb olunması barədə qərar verib. Qərar Baş Prokurorunun birinci müavini Rüstəm Usubovun Ağır Cinayətlərə Dair İşlər üzrə İstintaq İdarəsinin rəisi Eldar Əhmədovun vəsatəti ilə verdiyi təqdimat əsasında qəbul edilib. Bir halda ki, hazırda həbsdə olan “Azadlıq” qəzetinin maliyyə direktou Faiq Əmirliyə qarşı vergi ilə bağlı ittiham irəli sürülməyib”, vəkil qeyd edib.\nFaiq Əmirli 2016-cı il avqustun 20-də saxlanılıb. Baş Prokurorluğun Ağır Cinayətlər üzrə İstintaq İdarəsində ona qarşı Cinayət Məcəlləsinin 283.1 (Milli, irqi, sosial və ya dini düşmənçilik) və 168.1-ci (Dini məzhəbləri yaymaq və dini ayinlərin icrası adı altında fəaliyyət göstərmək və bu fəaliyyətlə ictimai asayişi pozmaq) maddələri ilə cinayət işi qaldırılıb.\nO, 2016-cı ildə Türkiyədə dövlət çevrilişinə cəhd edən “Hizmət” hərəkatı ilə əlaqədə təqsirli bilinir.\nAXCP ittihamları uydurma adlandırıb və partiyaya təzyiqin tərkib hissəsi hesab edir.\nF.Əmirlinin həbsindən sonra “Azadlıq” qəzetinin fəaliyyəti dayanıb.\nNəsimi rayon Məhkəməsi 2016-cı il noyabrın 18-də Faiq Əmirlinin cinayət işi üzrə qəzetin vergi yoxlamasına cəlb edilməsi barədə qərar qəbul edib.\n“Mən Faiq Əmrilinin vəkili deyiləm. Onun barəsindəki cinayət işi ilə bağlı fikir bildirə bilmərəm. Ancaq ola bilsin ki, vergi yoxlamasından sonra Faiq Əmirliyə qarşı yeni ittiham irəli sürsünlər. Güman etmək olar ki, vergi yoxlaması da bu məqsədlə aparılır”, vəkil qeyd edib.


Bakıda qumarxana aşkar edildi\n25.06.2011 | 11:05\nİyunun 8-i saat 19:20 radələrində Bakı şəhər sakinləri əvvəllər məhkum olunmuşlar Sənan Hacıyev və Fuad Əfəndizadə Anar Abdullayevə məxsus Gənclik küçəsində yerləşən mağazadan diqqəti yayındırma yolu ilə noutbuk oğurladıqları üçün Sabunçu RPİ 13-cü PB-nin əməkdaşları tərəfindən tutulmuşlar.\nİyunun 25-i saat 00:10 radələrində Y.Əliyev küçəsində Bakı şəhər sakinləri Mirməhəmməd Salayev idarə etdiyi «Tempra» markalı avtomobillə Vilayət Ələsgərovu vurmuş və o, aldığı xəsarətlərdən yerindəcə ölmüşdür.\nBakı şəhər BPİ İcTİ və Binəqədi RPİ 5-ci PB-nin əməkdaşları Bakı şəhər sakini Vüsal Salmanova məxsus Naxçıvani küçəsi 5-də yerləşən çay evində qumarxana (loto) aşkar etmişlər.\n25 noyabr 2010-cu il tarixdə Mərdəkan qəsəbəsi S.Yeseni küçəsində yaşayan Xalid Mirzəyevə məxsus həmin ünvanda yerləşən mağazadan qapını sındırmaq yolu ilə ərzaq məhsulları oğurlanmışdır. Xəzər RPİ NMB və 1-ci PB-nin əməkdaşlarının birgə keçirdiyi əməliyyat tədbirləri nəticəsində Mərdəkan qəsəbə sakini əvvəllər məhkum olunmuş Namiq Qafarov yaxalanmış və onun yaşadığı evin həyətindən 485 qram narkotik vasitə olan marixuana aşkar edilərək götürülmüşdür.\nSabunçu RPİ 13-cü PB-nin əməkdaşlarının keçirdiyi əməliyyat-axtarış tədbirləri nəticəsində AR CM-in 126-cı (qəsdən sağlamlığa ağır zərər vurma) maddəsi ilə axtarışda olanlar Əli Məmmədov və Məmməd Məmmədov iyunun 24-də tutulmuşdur.\nMayın 8-də Z.Xəlil küçəsində yerləşən mağazada Bakı şəhər sakini Cəmilə Məmmədovaya məxsus içərisində sənədlər, 300 manat və mobil telefon olan əl çantası oğurlanmışdır. Nərimanov RPİ 18-ci PB-nin əməkdaşlarının keçirdiyi əməliyyat tədbirləri nəticəsində oğuluqda şübhəli bilinən Bakı şəhər sakini Kübra Rzayeva iyunun 24-də yaxalanmışlar.


"Məlumdur ki, Amerikanın kəşfi şərəfi Kristofor Kolumba aiddir... Bir neçə millətlər vardır ki, bu şərəfə iştirak iddiasında bulunuyorlar... Osmanlı türkləri deyirlər ki, biz İstanbulu fəth etməsəydik, avropalılar Hindistana ayrı yollar arayıb, Amerikanın kəşfinə müvəffəq olmaz idilər... Fransızca "Fiqaro" qəzetəsinin verdiyi xəbərə baxılarsa, türklərin Kolumdan çox əvvəl Amerikaya getmiş olduqları anlaşıyor". (Əli bəy Hüseynzadə).\nAmerika qızıldərililərinin mənşəyi ilə bağlı məlumatlar bilirəm ki, indi çoxları üçün yenilik deyil. Amma nəinki Azərbaycanda, hətta Türkiyənin özündə belə türkoloqlar, etnoqraf və linqvist alimlər bu məsələlərin türk dünyasında ilk dəfə Bakıda, özü də XX yüzilin əvvəllərində elmi dövriyyəyə buraxıldığını bilmir. "Kolumbmu, yoxsa türklərmi?!" məqaləsini həm də o səbəbdən təfərrüatı ilə xatırladıram. Həmin məqaləsində Əli bəy onu da qeyd etmişdi ki, "Türklər kimdir və kimlərdən ibarətdir" ünvanlı məqaləmizdə xatırlatdığımız kimi, Baykal yaxınlığında Orxon çayı kənarlarında tuk-yu, yaxud türk-oğuz türklərinə dair fövqəladə mühüm araşdırmalar aparan Peterburq və Helsink-fors türkoloqlarının Meksikaya elmi heyətlər göndərəcəklərini ümid ediyoruz. İstanbulda hənuz böylə şeylərin qədrini biləcək dərəcədə hazırlıq yoxdur..."\nBayden də Amerika qitəsinə köç etmiş, orada vəhşiliklər törətmiş həmin avropalıların soyundandır. Dövlət Baxçalının sırağagün Türkiyə Böyük Millət Məclisində İstanbulun fəthi tarixini - 1453-cü ili xatırladıb söylədiyi kimi: "ABŞ yönətiminə soruyorum, pəki, o zaman siz hardaydınız? Avropadan qaçanlar və ya sonu məlum olmayan bir macəraya atılıb okeanı aşanlar belə o tarixlərdə hənuz ortalıqda görülmürdü. İndi yaşadığınız coğrafiyanın əsl sahibləri, hətta dərilərinin rəngindən dolayı qətl etdiyiniz milyonlarca insan mutlu və hüzurlu bir şəkildə həyatlarını yaşayırdılar".\nBaydenin soyqırım bənzətməsi ilə anımsadığı 1915-ci il hadisələrinə, Çanaqqala və erməni məsələsinə diqqəti cəlb edən və Avropanı Türkiyə qarşısında sorumlu tutan Əli bəy Hüseynzadə 1917-ci ildə "Stokholmda, Dünya savaşının önünə keçib müharibələri bir an əvvəl ümumi bir sülhə qovuşdurmağa bir yol bulmaq üçün toplanan" beynəlmiləl sosialist konqresində məruzə etmişdi. Məruzənin indiyə qədər Azərbaycanda çap olunmamasını nəzərə alıb onun tam mətnini sitat gətirmək istəyirəm: "Osmanlı dövlətindəki millətlərin bağımsızlığını qazanması üçün, eyni zamanda, Asiya və Afrikadakı bütün qövmlərin bağımsızlıqlarını qazanmaları lazım gəlir. Kapitalist imperializminin bu savaşda meydana çıxardığı problemlər arasında türk məsələsinin sosialistlər tərəfindən diqqətlə ələ alınması gərəkdir. Sosialistlərin bir qismi bu xüsusda kapitalist dünyanın, islam aləminə qarşı aldıqları tövrü, tələsik hökmləri kontrolsuzca mənimsəməkdədir. Labour Party (Leyboristlər Partiyası), Türkiyənin gələcəkdə Millətlər Cəmiyyətindən çıxarılmasını istəməkdədir. Yəni bu sosialist partiya Osmanlı İmperatorluğunu yıxmaq və parçalamaq istəyən istilaçı kapitalist görüşü qəbul etmiş, sosialistlik iddiasına rəğmən kapitalist zehniyyət içində qalmışdır. Burada bir məsələ meydana çıxır. Sosialist Partiyaların əsaslı vəzifələrindən biri kapitalist və imperialist görüşün tələsik hökmlərindən qurtulmaq olacaqdır. Müsəlman düşmənliyi, türk düşmənliyi bu hökmlərin başında gəlir. Halbuki yalnız Labour Party deyil, alman və fransız sosial-demokrat partiyalarından bir çoxunda bu hökmlər davam etməkdədir. Buna qarşı 1908-ci il Türk inqilabı bu şikəst dünyagörüşünü ortadan qaldırmaq amacını güdməkdə idi. İmperatorluğa girən ünsürlərdən hər birinin haqlarını qəbula, onlar arasında bərabər haqlara görə hür bir nizam qurmağa doğru gedirdi. Bunun üçün öncə Türkiyənin səhhətini qazanması və bu səhhət yardımıyla Şərqdə yeni bir barış düşünüləcəkdi. Fəqət imperialist dünya Türkiyəyə bir dəqiqə nəfəs aldırmadı: Daha bu təşəbbüsün üzərində düşünməyə vaxt qalmadan... səbəbsiz olaraq Trablisə hücum etdi. Sonra da böyük kapitalist dövlətlər Türkiyəni parçalamanın tətbiqatına girmək və hazırlanmağa vaxt buraxmamaq üçün Balkan savaşını icad etdilər. Sosialistlər arasında yalnız böyük Jaures Osmanlı dövlətinin parçalanmasının sosialist idealına ayqırı olduğunu gördü və bunu çox açıq olaraq ifadə və müdafiə etdi. Ona görə türk inqilabına dəyər verilməli, Şərqdə parçalama siyasətindən vaz keçilməlidir. Türkiyənin gələcəkdə Societe des Nations-a (Millətlər Cəmiyyətinə) həqiqi bir üzv olması üçün ixtilalın bütün əsərini tamamlamasına imkan verilməlidir. Müsəlmanların və Osmanlı dövlətinin millətlərarası təşkilatdan çıxarılması böyük bir ədalətsizlik olduğu kimi, ayrıca çox böyük bəsirətsizlik olacaqdır. Çünki bu surətlə İslam aləmini gələcəkdəki barış baxımından təhlükəli bir qaynaşma içində buraxmış olacaqdır. Halbuki bu aləm modern mədəniyyətdə bir yer almağa böyük bir istək duymaqdadır. Əgər böyük Jaures tragik bir surətdə ölməmiş, Stokholm Konqresində aramızda bulunmuş olsaydı, bu çox yayğın olan türk düşmənliyi (turcophobie) ilə mücadilə edərdi. Çünki o, Türkiyənin mühafizəsinə və bağımsız Türkiyənin Şərqdə barışı davam etdirmək üçün biricik təminat olduğuna qane idi. Türklərin dünya savaşına girmələri də imperialist saldırmaların doğurduğu bir əmrivaki olmuşdur. Çanaqqala zəfəri imperialist dünyanın irəliləməsi üçün bir baraj olmuş və bu böyük hadisə Doğu millətlərinin oyanmasına imkan hazırlamışdır...".\nƏdəbiyyat kitabları da belə yalanlarla nəfəs alır... Bu yalanlar yüz ildir ki, Amerika gəncliyinin süuraltısına yeridilməkdədir.\nBizdə isə 1914-15-ci illərdə Osmanlının sınırları daxilində ermənilərin törətdiyi məzalimlər, vəhşiliklər barədə Hüseyn Cavidin "Qars və Oltu ətrafında alçaqcasına qətl və yağma edilən məzlumlar üçün" başlığı ilə yazdığı şeirdən başqa modern bir ədəbi örnək tapmayacaqsınız. Fəqət o şeir də sovetlər dönəmində Cavidin əsərlərinə, sadəcə, "Məzlumlar üçün" adı ilə daxil edilib. Qars və Oltu ətrafında alçaqcasına qətl və yağma edilən məzlumların kimliyi mətndən çıxarılıb. Şeirdə Cavidin həm ənənəvi humanizmi, həm də milliyyətçi görüşləri iç-içədir. Həm indiki kimi erməni məzaliminə nəinki seyirçi qalan, hətta bəzən ona dəstək olan dünyaya, həm də erməni təcavüzünə məruz qalan türklərə - bizə xitabdır...\nQars və Oltudakı vəhşətlərin mənzərəsi isə tükürpədicidir. Bütün kişilər qətl edilmiş, 1500-ə yaxın qadın və uşaq Oltu çayında boğulmuşdu. Qars və Oltudakı türk zərərdidələrinə maddi və mənəvi yardımları isə Bakıda İslam Xeyriyyə Cəmiyyətini quraraq və özü də yarım milyon qızıl pul ianə edərək Hacı Zeynalabdin Tağıyev gerçəkləşdirmişdi. Tağıyevin rəhbərliyi ilə Bakı və gəncəli sahibkarların və ziyalıların timsalında Azərbaycan cəmiyyəti Qars və Oltunun fəlakətdən qurtulması üçün, Qars zərərdidələrini - sağ qalsalar da, canlı cənazə kimi çöllərə səbil olmuş kimsəsizləri himayə etmişdi... Əsas məsələ yetim qalmış türk çocuqlarını qorumaq idi.\nDövlət Baxçalı demişkən, Bayden "bir de Konstantinopolis ibarəsini kullanmışdır. Osmanlı İmperatorluğunda böylə bir isimləndirməylə anılan bölgə və ya bir şəhər yoxdur. Bizim İstanbulumuz vardır və dünyanın ən böyük Türk şəhəridir. Okeanın ötəsindən baxınca necə gördüklərinin, nəyi görmək istədiklərinin bizim nəzərimizdə bit qədər dəyəri olmayacaqdır. Konstantinopolis səhifəsi 568 il öncə qapanmışdır".\namerika türk üçün ildə osmanlı böyük türkiyənin hüseynzadə dünyanın əvvəl deyil dünya amerikanın sonra belə hətta cavidin hüseyn qədər türkiyə


Məhəmməd Əsədullazadə: “ABŞ-ın məlum siyasəti, ilk növbədə, Azərbaycanın suverenliyinə qarşı hörmətsizlikdir”\nAmerikadakı erməni diasporunun fəaliyyətinin koordinasiyası ilə məşğul olan Amerika Erməniləri Milli Komitəsinin yaydığı son bəyanatda diqqətçəkən məqamlar var.\nAEMK bildirir ki, ABŞ Senatının və Nümayəndələr Palatasının yüz nəfərdən çox üzvünün imzaladığı məktuba ABŞ Dövlət Departamentindən verilən cavab erməniləri son dərəcə məyus edib. Bəyanatda qeyd edilir ki, Amerika erməniləri 100 milyon dollar istədiyi halda, onlara cəmi 5 milyon dollar verilib: “Dövlət Departamentindən gələn məktubda ermənilərin bir sıra istəklərinə heç bir önəm verilməyib. Ermənistana və “Artsax”a təcili şəkildə 100 milyon dollarlıq yardım gərəkdir. Cəmi 5 milyon dollar vermisiniz”.\nAncaq o da var ki, biz Azərbaycan olaraq, ermənilər 100 milyon istəyirdi deyə onlara 5 milyon dollar verilməsinə sevinə bilmərik. Ona görə ki, söhbət bu yardımın məbləğində yox, prinsipcə səhv olmağındadır. Çünki Ermənistan təcavüzkar ölkədir. Başqa bir ölkənin ərazisini işğal edən dövlətə, ümumiyyətlə, yardım etmək doğru deyil. Başqa bir tərəfdən, ermənilərin "Artsax" adlandırdıqları ərazi Azərbaycanın tərkib hissəsidir. Belə olan halda, Azərbaycandan xəbərsiz ora heç 1 manat da ayırmaq olmaz. Ancaq biz görürük ki, postsovet məkanındakı digər separatçı qurumların heç birinə ABŞ hansısa yardım etmədiyi halda, Qarabağdakı erməni separatçılarına istisna olaraq yardım ayırır. Bu dərəcədə ədalətsiz və fərqli yanaşma ortadadır. O baxımdan bunu ekspertlər necə dəyərləndirirlər?\n“Bu, həmçinin, separatizmə dəstək və ermənilərin ölkəmizə qarşı fəaliyyətinə yaşıl işıq yandırmaqdır”\nSözügedən məsələni “Bakı-Xəbər”ə şərh edən politoloq Məhəmməd Əsədullazadə hesab edir ki, ABŞ-ın bu siyasəti Azərbaycanın suverenliyinə hörmətsizlikdir: “ABŞ Konqresində ermənipərəst konqresmənlərin fəaliyyəti nəticəsində Qarabağ ermənilərinə 5 milyon dolların ayrılması, ilk növbədə, Azərbaycanın suverenliyinə qarşı hörmətsizlikdir. Bu, həmçinin, separatizmə dəstək və ermənilərin Azərbaycana qarşı fəaliyyətinə yaşıl işıq yandırmaqdır. ABŞ Abxaziya, Cənubi Osetiya, Dnestryanı separatçılara necə maliyyə yardımı ayırmırsa, Qarabağ separatçılarına da bu cür yanaşmalıdır. Ancaq biz bunun illərdir əksini görürük. Bu, faktiki olaraq, ikili standartlardan çıxış etməkdir. Azərbaycan konkret olaraq ABŞ-la bu məsəlini danışmalı və bu kimi halların yolverilməz olduğunu bildirməlidir. İlk növbədə, sözügedən məsələ Azərbaycanla razılaşdırılmalıdır. Hesab edirəm ki, ABŞ Konqresinin separatçılara maliyyə yardımı heç də humanitar məqsədlər üçün deyil. Həmin qərar bu və ya digər dərəcədə separatizmin inkişafına xidmət edir. Əslində, beynəlxalq hüquqa uyğun olaraq, oradakı separatçılara sanksiyalar tətbiq edilməli və onların Azərbaycana reinteqrasiyasına dəstək verilməlidir. Təəssüf ki, Konqresin bu qərarı ABŞ-in regionda maraqlarına zərbə vurur. Demək olar ki, Rusiya, ABŞ və Fransa erməni separatçılarını müdafiə edirlər. Azərbaycan öz ərazilərini işğaldan azad etməklə prosesə zərbə vurub”.\nPolitoloq onu da qeyd etdi ki, onsuz da orada ermənilərin bu fəaliyyətinin qarşısı alınacaq.


Dinşünaslıq - dinlər haqqında dünyəvi elm. Tarix, sosiologiy\nⓘ Dinşünaslıq - dinlər haqqında dünyəvi elm. Tarix, sosiologiya, psixologiya, fəlsəfə, filologiya, antropologiya və s. kimi sahələrin nailiyyətlərindən dinlərin a ..\n1. Dinşünaslığın predmeti\nDinşünaslıq dinə dünyəvilik yönündən baxışın zəruriliyindən XIX əsrin ikinci yarısında Avropada yaranmışdır. O zaman böyük həcmdə arxeoloji, tarixi, etnoqrafik, linqvistik və s. biliklər əldə edilmişdi. Lakin dinlərə ənənəvi olan ehkamçı və ilahiyyat baxışları bu imkanlardan istifadə etməyi çətinləşdirirdi. Buna görə də Avropa alimləri dinlərə bitərəf, ehkamlardan azad baxışlarla yanaşmış, bütün bu imkanlardan istifadə etmişdilər. Onlar üçün din etiqad deyil, yalnız tədqiqat obyekti olmuşdur.\nDinşünaslığı ilahiyyatdan fərqləndirən cəhət, onun bitərəfliyidir. İlahiyyatçılardan fərqli olaraq, dinşünas heç bir dinə üstünluk vermir, dini təbliğatla məşğul olmur, dinləri yalnız olduğu kimi, elmin bir sahəsi qismində araşdırır və müvafiq nəticələr əldə edir.\nDinşünaslar hansısa dinin ardıcılları, yaxud ateist də ola bilərlər. Bununla belə, onlar problemlərə yalnız akademik metodlar çərçivəsində yanaşmalı, subyektivliyə yol verməməlidirlər. Onlar öz əqidələrini təbliğ etməməlidirlər.\nDinşünaslıq elminin yaradıcıları və ən nüfuzlu alimləri Karl Marx, James Frazer, William James, Max Weber, Emile Durkheim, Sigmund Freud, Rudolf Otto, Carl Jung, Joseph Campbell olmuşdurlar.\n2. Dinşünaslığın bölmələri\n3. Azərbaycanda dinşünaslıq\nAzərbaycan SSR-inin bütün ali məktəblərində elmi ateizm kafedraları fəaliyyət göstərirdilər. Bundan başqa dinlərlə bağlı tədqiqatlar Azərbaycan SSR Elmlər Akademiyasının bəzi humanitar institutlarında ararılırdı.\nO zaman həm də" Bilik” cəmiyyəti də fəaliyyət göstərirdi. Orada çeşidli alimlər mühazirələrlə çıxış edirdilər.\nAzərbaycanın müstəqillik dönəmindən başlayaraq, bütün elmi ateizm kafedraları dinşünaslıq kafedraları adlanmağa başlamışdır. Ancaq sonra onların əksəriyyəti bağlanmışdı. Hal-hazırda dinin tarixi və sosiologiyası kimi bəzi dinşünaslıq fənləri Ali məktəblərin Fəlsəfə və Mədəniyyətşünaslıq kafedlarında tədris edilir.\n1993-cü ildən başlayaraq AMEA M.Füzuli adına Əlyazmalar institutunda Arxivləşdirilib 2014-08-18 at the Wayback Machine" Dinşünaslıq” indeksi ilə dissertasiyalar müdafiə edilir. Dinin fəlsəfi problemləri ilə bağlı dissertasiyaların bəziləri AMEA Fəlsəfə və Hüquq institutunda Arxivləşdirilib 2014-08-18 at the Wayback Machine və AMEA-nın Akademik Z.M.Bünyadov adına Şərqşünaslıq İnstitutunda Arxivləşdirilib 2015-04-06 at the Wayback Machine da müdafiə edilir.\nHal hazırda Azərbaycan Milli Elmlər Akademiyasının AMEA Fəsəfə və Hüquq institutunda "Dinşünaslıq və mədəniyyətin fəlsəfi problemləri" Arxivləşdirilib 2014-03-04 at the Wayback Machine şöbəsi fəaliyyət göstərir 2004-cü ildə yaranmışdır. AMEA-nın Akademik Z.M.Bünyadov adına Şərqşünaslıq İnstitutunda da "Din və ictimai fikir tarixi" şöbəsi vardır. Bundan başqa bəzi universitetlərdə dinşünaslıq elminin ayrı-ayrı sahələri tədris olunmaqdadır.\n2015 - ci ilin yanvar ayından yenidən fəaliyyətini bərpa etmişdir. Jurnal dinşünaslıq dinin tarixi və fəlsəfəsi ixtisasları üzrə Azərbaycan Respublikasının\nfəlsəfə və dinşünaslıq dərsləri keçib. İtalyan dilində sərbəst danışır. 1969 - cu ildə Berqolyo Argentina paytaxtındakı San - Migel kollecinin dinşünaslıq fakültəsinin\nmüavini, şöbə müdiri vəzifələrini icra edib. Hazırda Dövlət Komitəsinin Dinşünaslıq ekspertizası şöbəsinin müdiri vəzifəsində işləyir. Mütəmadi olaraq dövrü\nSosialist Xalq Cəmahiriyyəsində İslama dəvət fakültəsində ərəb dili və dinşünaslıq üzrə bakalavr təhsili almışdır. 2000 2002 - ci illərdə Xəzər Universitetində\nedənlər Orta əsr müsəlman məzhəbi. Onlar mücəssimilər kimi də tanınırlar. Dinşünaslıq terminologiyasında isə bu cür inanış şəklinə antropomorfizm deyilir\nUniversitetində, Fərabi adına Qazaxıstan Milli Universitetində - fəlsəfə, dinşünaslıq kulturologiya, din fəlsəfəsi, dinlərin tarixi, ekologiya, sosial antropologiya\nadlanmışdır və buna görə onu ateizmdə suçlamışdılar. Sonralar evhemerizm dinşünaslıq elmində bir nəzəriyyə kimi istifadə edilmişdir. Aydın Əlizadə 2016\n2007 - ci ildə hərbi xidmətdən sonra AMEA Fəlsəfə və Hüquq İnstitutunun Dinşünaslıq və mədəniyyətin fəlsəfi problemləri şöbəsində elmi işçi vəzifəsində çalışmışdır\nRusiya Federasiyasının Prezidenti yanında Dövlət Qulluğu Akademiyasının dinşünaslıq kafedrasının professoru. Kərimov Qasım Məmməd oğlu 1930 - cu il mayın 10 - da\nvermişdir. Həmin razılığa əsasən Universitetdə bakalavr səviyyəsində Dinşünaslıq ixtisası, magistratura səviyyəsində isə Dinlərin tarixi və İslamşünaslıq\nbəzi məsələləri Zərdüştiliyin tarixi kökləri və sosial mahiyyəti Dinşünaslıq fənninə dair dərs vəsaiti kitablarının və bir çox elmi monoqrafiya və


Həmyerlimiz bir günlük Avropa çempionatında\nSabah Rusiyanın Sankt-Peterburq şəhərində bodibildinq üzrə ilk Mütləq Avropa çempionatı keçiriləcək. apasport.az saytının xəbərinə görə, ən güclü atletlərinin mübarizə aparacağı birgünlük yarışda həmyerlimiz Vüqar Verdiyev də iştirak edəcək.\nYeri gəlmişkən, bu ilin payızında Bakıda bodibildinq üzrə dünya çempionatı keçiriləcək. Mundiala ev sahibliyi etməyə hazırlaşan yığmamız eyni zamanda heyətini gücləndirməyi də unutmur. Millimizin şərəfini qoruyacaq idmançılardan biri də son dünya çempionatının mükafatçısı olan rusiyalı atlet Leonid İmtomin olacaq. Maraqlıdır ki, rusiyalı atlet martda Bakıda səfərdə olduğu zaman yığmanın bazası, eləcə də atletlərin şəraiti ilə tanış olandan sonra Azərbaycan yığmasının şərəfini qorumaq istədiyini bildirib.


Azərbaycan səfiri Litva Seyminin komitə sədri ilə görüşüb\nAzərbaycanın Litvadakı səfiri Həsən Məmmədzadə Litva Seyminin Xarici işlər üzrə komitəsinin sədri Yuozas Bernatonislə görüşüb.\nSəfirlikdən APA-ya verilən məlumata görə, görüş zamanı Azərbaycan və Litva arasında ikitərəfli münasibətlər, parlamentlərarası əlaqələr, regional və beynəlxalq təşkilatlarda əməkdaşlıq məsələləri müzakirə olunub.\nSəfir H. Məmmədzadə Y. Bernatonisi Litva Seyminin üzvü, eləcə də Seymin xarici işlər üzrə komitəsinin sədri seçilməsi münasibətilə təbrik edərək Azərbaycan və Litva arasında parlamentlərarası əlaqələrin səviyyəsindən razılığını ifadə edib. Səfir 2016-cı ilin oktyabr ayında Litva Seyminə keçirilmiş seçkilərdən sonra Azərbaycanla Parlamentlərarası əlaqələr üzrə yaradılmış qrupun üzvlərinin sayının 64 nəfər təşkil etdiyini və bunun da Seymdə üzvlərinin sayına görə Vatikandan sonra ikinci böyük qrup olduğunu vurğulayıb.\nY. Bernatonis isə iki ölkə arasında əməkdaşlığın inkişafında parlamentlərarası əlaqələr üzrə qrupun fəaliyyətinin gücləndirilməsinin vacibliyini vurğulayıb.


Zerdeçal ilə sağlam iylənmiş / bişmiş qızılbalıq köftələri necə etmək olar | l-groop.com\nZerdeçal ilə sağlam iylənmiş / bişmiş qızılbalıq köftələri necə etmək olar\nİndi günlərdə insanlar sağlam həyata, idmana və düzgün qidalanmaya həqiqətən diqqət yetirirlər və profilaktik qulluq mədəniyyətimizdə getdikcə populyarlaşır. Somon indi Omega 3 yağ turşularında, kalsiumda və daha çox miqdarda zəngin dəyəri olan düzgün bəslənmənin bir çox tərəfi üçün faydalı hesab olunan aparıcı qidalardan biridir. Sümüklərinizə, dişlərinizə və hətta beyninizə yaxşıdır. Ayrıca ədviyyatlar müalicəvi xüsusiyyətlər və müəyyən xəstəliklərin inhibitorları ilə təmin edilməsi baxımından nəzərdən keçirilmişdir. Zerdeçalın iltihab əleyhinə olduğu kimi əhəmiyyətinə diqqət yetirildi və demansın dayanması, xərçəngdən Altsgeymer xəstəliyinə qədər bir çox fərqli sağlamlıq vəziyyətinin müalicəsi və sair. Həm somon, həm də zerdeçalın birləşməsi pəhrizinizi yaxşılaşdırmaq üçün yaxşı bir başlanğıcdır və dənizdən bu gözəl hədiyyəni bişirmək sağlam bir pəhriz üçün daha yaxşı hala gətirir. Bu resept həm tərəvəzin, həm də otların genişləndirilməsi ilə bunu necə edəcəyinizi göstərəcəkdir.\nQırmızı corablı gözlü qızılbalıqdan onurğanı çıxarın.\nSomonu böyük bir qarışdırma qabına qoyun.\n1 və 1/4 fincan panko çörək qırıntıları əlavə edin və yaxşı qarışdırın\nKiçik bir qarışdırma qabına qoyun və 1 çay qaşığı limon və ot ədvası, 1/2 xörək qaşığı zerdeçal və 1/2 xörək qaşığı bibər qarğıdalı qarışdırın. Həqiqi yaxşı qarışdırın və somon ətrafına səpin.\n1 xörək qaşığı quru fesleğen və 3 xörək qaşığı quru cəfəri əlavə edin və qarışdırın.\n4 unsiya əzilmiş feta pendiri əlavə edin və yaxşı qarışdırın.\nİncə doğrayın və ya qida prosessoruna bütöv yaşıl çanaq bibəri, kərəvizin 1 sapı, kiçik bir qırmızı soğanın dörddə biri və bir stəkan qarğıdalı qoyun, həqiqi yaxşı qarışdırın və somon ilə yaxşı qarışdırın.\nOrta bir qarışdırma qabına 1/2 stəkan yumurta ağını, 2 xörək qaşığı buğda ununun, bir çay qaşığı sarımsağın və bibərin ədviyyatını, digərinə 1/4 çay qaşığı zerdeçalın və 1/4 çay qaşığı cayenne bibərinin və 2 çay qaşığı əlavə edin. maye tüstüdən. Bunu bir neçə dəqiqə yaxşıca qarışdırın, sonra tədricən somon üzərinə bərabər tökün və real yaxşı qarışdırın.\nYumurta bağlayıcısını qızılbalıqla yaxşıca qarışdırın və yumurtanı daha çox somonla bağlamağınız üçün 30 dəqiqə soyudun.\nBişirmək üçün bir sobanı 375 dərəcədə əvvəlcədən qızdırın, patlıyanı əlavə bakirə zeytun yağı ilə incə örtülmüş çörək qabına qoyun və maye tüstü ilə yüngül bir şəkildə səpin, sonra patlı nəmli olmaq üçün qapaq ilə 25-30 arasında bişirin hollandaise sousu ilə: Hollandaise sousu edin (könüllü)\nBu reseptə alternativ bir üsul, orta dərəcədə qaynamaq tərəvəzləri 2 xörək qaşığı əlavə bakirə zeytun yağı ilə doğranmış sarımsaq və bir kaşığı Worcestershire sousunu 7 dəqiqə bişirmək və somon qarışığına əlavə etmədən əvvəl sərinləyin.\nBir stəkan təzə ispanaq əlavə edilməsi digər tərəvəzlərin qarışığına da gözəl bir toxunuşdur.\nPan qızartması da hər tərəfdə 3-4 dəqiqə ərzində iki xörək qaşığı əlavə bakirə zeytun yağı və doğranmış sarımsaq, incə dilim qırmızı və ya yaşıl zəng bibəri ilə orta qaynamaqda da edilə bilər. Pan qızartma somonu da yapışqanlığı minimuma endirmək üçün ən yaxşı şəkildə Teflon qabı ilə hazırlanır. Yemək bişmədən əvvəl sarımsaq və bibərin ikisini də ikrama vurun.\nBu somon resepti üçün öz çörək qırıntılarını hazırlayın: Qızardılmış sarımsaq və bitki çörək qırıntıları olun\nYeməkdən əvvəl yağlı bir tavaya bir neçə damcı maye tüstünün əlavə edilməsi də yaxşıdır.\nMaye tüstüyə şübhə ilə yanaşmayın, məhsulu olmayan hər hansı bir heyvan olmayan təbii olanı axtarın.\nSomonu necə bişirmək olarSalmonu necə bişirmək olarDondurulmuş qızılbalığı necə bişirmək olarSomon filetosunu necə bişirmək olarSobada qızılbalığı necə bişirmək olarDərisiz qızılbalığı necə bişirmək olarSomonu necə əridmək olarSomonun pis olub olmadığını necə bilmək olarSalmonu necə marinasiya etmək olarQızardılmış qızılbalığı necə bişirmək olarSushi üçün qızılbalı necə hazırlamaq olarSomon hazırlamaq və bişirmək necəDumanlı qızılbalığa necə qulluq etmək olarSomon bişirildiyi zaman necə deyim


Türkmənistanda açılan yeni aeroport “Rekordlar Kitabı”na düşdü-VİDEO – Azinforum.az İnformasiya Portalı\nAna səhifə / Siyasət / Türkmənistanda açılan yeni aeroport “Rekordlar Kitabı”na düşdü-VİDEO\nTürkmənistanda açılan yeni aeroport “Rekordlar Kitabı”na düşdü-VİDEO\nHürriyət.Az-ın verdiyi məlumata görə, Türkmənistanın paytaxtı Aşqabadda bu gün 2 milyard dollardan artıq pul xərclənən yeni Beynəlxalq Hava Limanının açılışı olub. 1200 hektar sahəni əhatə edən aeraportun 3 terminalı var: sərnişin, VIP və yük. Hava limanının sərnişin buraxma gücü saatda 2000 sərnişindir. Aeraport istənilən tip və yükqaldırma qabiliyyətinə malik təyyarələri qəbul edə və beynəlxalq standartlara uyğun xidməti təmin edə bilər. İki uçuş-eniş zolağının uzunluğu 3800 metrdir.\nQeyd edək ki, yeni hava limanının əsas sərnişin terminalının tavanında dünyanın ən böyük xalça gelinin memarlıq rəsminin təsvir edilməsi səbəbilə “Ginnesin Rekordlar Kitabı”na düşüb. Bu ornamentin sahəsi 705 kvadratmetrdir.\nÖncəki “İnternational Medical Center” klinikasında ÖLÜM – 25 yaşlı qız əməliyyatdan sağ çıxmadı\nNövbəti Bakıda deputat yol polisini hədələdi